Инсон қадри улуғланган юрт | Ўзбекистон "Адолат" социал-демократик партияси\n19 Декабрь, 15:09 • Андижон вилояти, Муносабат, Янгиликлар • 207 марта кўрилди • Комментариев к записи Инсон қадри улуғланган юрт нет\nПрезидентимиз Шавкат Мирзиёевнинг Ўзбекистон Республикаси Конституцияси қабул қилинганлигининг 25 йиллигига бағишланган тантанали маросимдаги “Конституция — эркин ва фаровон ҳаётимиз, мамлакатимизни янада тараққий эттиришнинг мустаҳкам пойдеворидир” номли маърузаси юртдошларимиз томонидан катта қизиқиш билан ўқиб-ўрганилаётган дастуриламал ҳужжат сифатида эътироф этиляпти. Бу Ўзбекистон “Адолат” СДП Андижон вилоят кенгашида бўлиб ўтган давра суҳбатида ҳам ўз ифодасини топди.\nПартия фаоллари ва маҳаллий кенгаш депутатлари иштирокидаги тадбирда сўз олганлар маърузада кўтарилган масалалар хусусида ўз фикрини билдириб, қўллаб-қувватладилар. Бахтли ва фаровон ҳаёт кечириш ҳар бир фуқаронинг энг катта орзуси. Мана шу эзгу мақсаднинг кафолати Конституциямизда, унинг асосида қабул қилинган қонунлар ва ҳуқуқий-меъёрий ҳужжатларда мустаҳкамлаб қўйилган. Юртбошимиз “Энг аввало, одамларимиз ислоҳотлар самарасини келажакда эмас, балки бугун ўз ҳаётида хис этишлари зарур”, дея таъкидладилар. Бу айни вақтда қонунийликни таъминлаш, фуқароларнинг ҳуқуқ ва эркинликларини ҳимоялаш борасида давлат идоралари раҳбарларининг масъулиятини ошириш, давлат хизматлари кўрсатиш сифати ва очиқлигини таъминлашни талаб этади.\n— Маърузада адашиб жиноят йўлига кирган ёки содир этган қилмишидан чин дилдан пушаймон бўлган инсонларга яна бир бор имкон бериш, уларни жамиятга, оиласи бағрига қайтариш муҳим ижтимоий масала сифатида кўтарилгани энг эътиборли масалалардан бири бўлди,-дейди халқ депутатлари Хўжаобод туман кенгаши депутати Марваридхон Худойбердиева. — Чиндан ҳам нима сабабдан бир жиноят учун бутун авлод жавоб бериши керак? Бу кейинги вақтда барчамизни ўйлантираётган масала эли. Биз депутатлар маърузани шу каби энг аҳамиятли жойларини қайта-қайта ўқиб чиқдик. Фуқароларга ҳам буни тушунтириш мақсадида чора-тадбир ишлаб чиқилди.\nБугун Ўзбекистон аҳолисининг 60 фоиздан зиёдини 30 ёшгача бўлган ёшлар ташкил этади. Шу сабаб таълим-тарбия тизимида замон талаблари асосида иш ташкил этиш лозимлигини куюнчаклик билан айтиб ўтди. Соҳада бошланган ислоҳотларни изчил давом эттириш, ёш кадрлар билан ишлаш, уларни Ватанимиз тақдири учун масъулиятни ўз зиммасига олишга ўргатиш мақсадга мувофиқдир. Бу борада партия фаоллари ва издошларимиз — “Ёш адолатчи”лар тизимли иш юритиши зарур.\nДавра суҳбати якунида партия фаоллари ва маҳаллий кенгаш депутатларидан иборат тарғиботчилар гуруҳи тузилди. Маҳаллаларда ўтказилаётган сиёсий ўқишлар кун тартибига киритилди.\nИнсон қадри улуғланган юрт was last modified: Декабрь 19th, 2017 by matbuot\n« Танқидий таҳлил фаолият самарадорлигини оширади Атроф-муҳит муҳофазаси “Адолатчи”лар эътиборида »


AFP: Туркия Францияга ўз ҳаво ҳудудидан ИШИДга қарши зарбалар беришида фойдаланишига рухсат берди\n08:43 / 03.12.2015\nАнқара Франциянинг Туркия ҳаво ҳудудидан ИШИДнинг Суриядаги ва Ироқдаги базаларига зарба беришда фойдаланиш сўровига маъқуллов жавобини берди. Бу ҳақда турк дипломатик манбаларига иқтибос келтирган ҳолда AFP агентлиги маълум қилди.\n“Франция бизнинг ҳаво ҳудудимизни ҳарбий самолётлар учун очиш илтимоси билан мурожаат қилди. Туркия ҳукумати бу илтимосни қондирди”, деб айтилмоқда хабарда.\nФранцуз агентлигининг таъкидлашича, бу Франция Ҳарбий-ҳаво кучлари самолётларини АҚШ ҲҲК томонидан ИШИДга зарба беришда фойдаланиладиган Инжирлиқ ҳарбий базасида жойлаштириш имконини беради. Айни пайтда аксилтеррорчилик операциясида ҳаракат қилаётган француз самолётлари, жумладан "Мираж-2000" ва "Рафаль" ҳарбий самолётлари Иордания ва БААда жойлаштирилган.\nНоябрь охиридан француз самолётлари шунингдек Шарқий Ўрта Ер денгизида жойлашган “Шарль де Голль” авиаташувчи кемасидан ҳам жанговор парвозлар амалга оширмоқда.


Шу йилнинг 15-16 ноябрь кунлари Доғистоннинг Махачкала шаҳрида “Россия мусулмонларининг анъанавий диний меросини қайта тиклаш: Дунё глобаллашув шароитида мусулмон шахсиятини сақлаб қолиш муаммолари” мавзусида Халқаро илмий-амалий конференция бўлиб ўтади. Тадбирда Россия ва хорижнинг йирик диний арбоблари, вакиллари ва академик жамият аъзоларининг иштирок этишлари кутилмоқда.\nДоғистон Республикаси Муфтияти, Россия мусулмонлари идораси, Доғистон Республикаси Виждон эркинлиги, Диний ташкилотлар билан ишлаш қўмитаси, Доғистон Республикаси Маъмурияти бошлиғи, Россия Федерацияси жамоат палатаси, Ислом маданияти, Илм-фан ва таълимни қўллаб қувватлаш фонди ва миллатлар ишлари бўйича федерал агентлик каби ташкилотлар тадбирнинг ташкилотчилари ҳисобланади.\nКонференцияда бир қатор илмий-амалий муаммоларни муҳокама қилиш, турли кўринишдаги диний экстремизм мафкурасини профилактика қилиш, ёшларнинг тўлиқ шахсий ва психологик ривожланишида маънавий тарбияни асосий таянч қилиб олишни оммалаштириш кўзда тутилган.\nМазкур конференцияда Ўзбекистон мусулмонлари идораси вакили сифатида иштирок этиши учун Халқаро алоқалар бўлими мудири М-А.Шокиров Махачкалага жўнаб кетди.\n2711 марта ўқилди\nДругие материалы в этой категории: « Истанбулда Бутунжаҳон ҳалол саммити бўлиб ўтади\tМахачкаладаги анжуманда Доғистон Президенти иштирок этди »


“GM-Uzbekistan” Россияга етказиладиган автомобиллар сонини оширади | Uzbekistan Today\nБош саҳифа / Бизнес ва инновация / “GM-Uzbekistan” Россияга етказиладиган автомобилла...\n“GM-Uzbekistan” Россияга етказиладиган автомобиллар сонини оширади\nЎзбекистон Россия бозорига янги русумдаги автомобиллар етказишни режалаштирмоқда. “Ўзавтосаноат” акциядорлик компанияси бошқарув раиси ўринбосари Тоҳир Жалилов шу ҳақда маълум қилди.\n“Бундай режалар мавжуд. Бу нафақат маҳсулот турлари кенгайиши, балки такомиллаштириш ва “Uz-Daewoo”нинг ҳозирги моделлари авлодини алмаштириш ҳамдир”, - деди Тоҳир Жалилов Россия оммавий ахборот воситаларига.\n“Айни пайтда яқин келажакда брендимиз билан юз берадиган глобал ўзгаришлар томон бормоқдамиз. Бугун бизнинг асосий вазифаларимиз — бозордаги улушимизни сақлаб қолиш ва дилерлик тармоғини мустаҳкамлашдир. У ерда янги автомобиллар сотилиши камайиши сабабли биринчи ўринга сервис ва “Trade-in” чиққан”, — деди Тоҳир Жалилов.


Тошкент давлат аграр университети Самарқанд филиали талабалари кредит-модуль тизимида таълим олмоқда - zarnews.uz\nБу ҳақда бугун Самарқанд вилоят Матбуот уйида бўлиб ўтган матбуот анжуманида филиал директори Шавкат Ҳасанов маълум қилди.\n- Филиал қишлоқ хўжалигида инновацион ресурс тежайдиган илғор технологияларни қўллаш, “Ақлли қишлоқ хўжалиги” (Smart agroculture) ва рақамлаштирилган агротехнологияларни жорий этиш бўйича замонавий билим ва кўникмаларга эга бўлган кадрларни тайёрлаш мақсадида очилди, - деди Ш.Ҳасанов. - Талабалар ҳафтада 5 кун ўқийди, шанба куни мустақил ўзлаштириш куни ҳисобланади. 2020-2021 ўқув йилида талабаликка тавсия этилганлардан 79 нафари давлат гранти, 241 нафари тўлов-шартнома асосида, жами 320 нафар талаба ўқишга қабул қилинди. Уларнинг атиги 10 фоизи Самарқанд вилоятидан, қолганлари бошқа вилоятлардан Давлат тест маркази томонидан саралаб олинган талабалардир.\nШунингдек, магистратура йўналишига жами 70 нафар, шундан 39 нафар талаба давлат гранти асосида, 31 нафар тўлов-шартнома асосида қабул қилинди.\nФилиалда агробиология, агробизнес ва логистика факультетларида 6 та кафедра мавжуд бўлиб, мазкур кафедраларда 40 дан ортиқ малакали педагог кадрлар талабаларга билим беради.\nТалабалар учун дарслар 2020 йилнинг 14 декабрь санасидан анъанавий тарзда, магистрларга эса 2021 йилнинг январидан бошланди.\nШунингдек, яқинда вилоят ҳокимлиги томонидан филиалга 50 гектар ер ажратилди. Магистрантларнинг тажрибалари ушбу майдонда олиб борилади. Бундан ташқари, филиал биносида кампус яратилади. Бунда талабалар амалий ва назарий билимларини биргаликда олиш учун замонавий ўқув лабораториялари яратилади.\nЭслатиб ўтамиз: Вазирлар Маҳкамасининг 2020 йил 16 сентябрдаги “Тошкент давлат аграр университетининг Самарқанд филиалини ташкил этиш тўғрисида”ги қарорига мувофиқ, Оқдарё тумани Даҳбед қўрғонида Тошкент давлат аграр университети Самарқанд филиали ташкил этилди.\nТеглар: аграр университет Тошкент аграр университети Самарқанд филиали\nЕвропалик олимлар Самарқандга келди\nЯнги Ўзбекистоннинг – янги таълим муассасаларидан бири\nТошДАУ Самарқанд филиалида ҳудудий агрохизматлар маркази ташкил этилди\nТДАУ Самарқанд филиали магистрлари Германияда амалиёт ўтайди\nТошкент давлат аграр университети Самарқанд филиалида дарслар бошланди\nАграр университет Самарқанд филиали замонавий таълим муассасаси бўлади\nИқлим ўзгариши: олимлар бонг уришмоқда


Ҳомиладорликда қон босими ўзгариши | DNK.UZ | Маслаҳатлар\nAsosiy Ҳомиладорлик Ҳомиладорликда қон босими ўзгариши\nҲомиладорликда қон босими ўзгариши\nҲомиладорлик пайтида қон босимини мунтазам — тўққиз ой давомида ўлчаб бориш мақсадга мувофиқ.\nҲомиладорликда қон босимининг ошиши\nҚон босими назоратининг аҳамиятли томонлари…\nҲомиладорликда қон босимининг пасайиши ниманинг аломати?\nҚон босими меъёрдан ошиб кетди..?\nЮқори қон босимида…\nПаст қон босимида…\nТонометр ойначасидаги рақамлар кўп томонлама она ва унинг ҳомиласи ҳақидаги маълумотларни ўзида акс эттиради.\nҲомиладорликнинг биринчи ойида тананинг гормонал функциясидаги ўзгаришлар туфайли артерия қон босими пасайиб (АҚБ, яъни АД), гипотонияни юзага келишига сабаб бўлади. Шунинг таъсирида «юкли аёл» ўзида қувватсизлик, уйқусираш, бош айланиши, қулоқлари остида шовқин, юрганида нафас етишмаслиги каби ҳолатларни бошидан кечиради.\nШифокорлар туғиш ёшидаги аёлларнинг тўсатдан, бесабаб хушини йўқотиши сабабларини ахтараётиб, айнан унинг ҳомиладор бўлганини аниқлайдилар. Шу туфайли бўлса керак, бу ҳомиладорликнинг табиий ҳолати сифатида қабул қилиниб, ортиқча ваҳима ва ташвишга изн берилмайди.\nБироқ аёлнинг танасида янги организм пайдо бўлиш ҳеч бир ўзгаришларсиз, яъни ҳам руҳий, ҳам жисмоний ўзгаришларсиз содир бўлиши мумкин эмас.\nАччиқ ва шўр егуликларга ўчлик, ўткир ҳидга таъсирчанлик оқибатида қайт қилиш — эрта токсикознинг аломатларидан ўзга нарса эмас.\nЭнг ёмони — аёл бу жараёнларни бошидан ўтказаётган бир вақтда қон босими янада пасайиб кетиши мумкин. Бу она учун бир қатор ноқулайликлар келтириб чиқарса, ҳомила учун эса ўта хавфли!\nҲомиладорлик вақтида қон босимининг тушиб кетиши ҳомиланинг қон айланиш тизимида айрим нуқсонларни (плансентар етишмовчилик) келтириб чиқаради, натижада ҳомила учун зарур бўлган озиқ модда ва кислород танқислиги бошланади.\nТабиийки, бундан ҳомила «оч қолади» ва «буғилади»…\nАйнан мана шунинг учун ҳомиладорликнинг илк ойиданоқ қон босимини ўлчаб туриш катта аҳамиятга эга.\nҚон босими 100/60 дан кам, 140/90 да юқори бўлмаслиги лозим (баъзи бир кишилардаги индивидуал хусусиятлар инобатга олинсин). Мабодо бу ҳолат рўй берса, дарҳол даволовчи шифокорингизга мурожаат қилинг!\nҲомиладорликнинг иккинчи яримида қон босимининг бирмунча ортишига нисбатан бироз мойиллик пайдо бўлади. Бу ўзгаришларнинг сабаби — физиологик ҳолат билан боғлиқ.\nОддий қилиб айтадиган бўлсак, бўлажак онанинг танасида яна бир қон айланиш тизими пайдо бўлди. Бунинг натижасида ҳомиладорликнинг 19–20 ҳафтасида умумий қон сиғими ярим литрга, 32–36 ҳафтада нақ бир литрга ортади.\nНатижада юракнинг иш фаолиятида бироз зўриқиш пайдо бўлади, у артерияга қуваётган қон ҳажми 40–50 фоизга ортиб, юрак бўлмачалари ва қоринчаларининг қисқаришлари сони бирмунчага кўпаяди. Тинч ҳолатда томир уриши 80–90 мартагача ошади, меъёр эса 70–75 марталиги ҳаммамизга аён. Ҳомиладор аёл ҳаяжонланганда, фаол ҳаракатда бўлганида бу кўрсатгич осонликча 100 мартагача кўтарилиши мумкин.\nБироқ бундан сира ташвиш тортманг, худди тонометрнинг рақамлари орасида 5–15 мм босимнинг оралиқ ўзгариши хавфли бўлмаганидек, томир уришининг 100 мартага чиқиши ҳам нормал физиологик ҳолат ҳисобланади. Агар орадаги фарқ (меъёр оралиғидан) катта бўлса, ташвишланишга важ бор, қисқаси, бу — шошилинч чора кўриш лозим, дегани…\nМасалан, ҳомиладорликнинг иккинчи яримида тана қон таркибидаги суюқлик тўқималар орасида «тўпланади» ва бу, ўз навбатида, баданда, оёқларда «шишлар» пайдо бўлишига олиб келади. Қон томирларида босим қанча юқори бўлса, суюқлик шунчалик «ташқарига» чиқишга ҳаракат қилади. У шу йўл билан босимни меъёрлаштиришга ҳаракат қилади, бироқ барибир тўқималар орасида тўқималараро суюқлик тўпланиб, шишлар ҳадеганда йўқолавермайди. Буни меъёрлаштириш — худди ғалвирда сув ташишга баробар! Бу охир оқибат ҳомиладор аёлнинг соғлиги учун катта хавф туғдиради ва зудлик билан тегишли муолажа ишлари амалга оширилиши лозим бўлади.\nХавфли гуруҳга киритилган ҳомиладор аёлларнинг қон босими тез-тез назорат қилиб турилмоғи зарур.\nУшбу гуруҳга: олдинги ҳомиладорликда ҳомиланинг тушиши (бола ташлаш) содир бўлган ёки асоратли туғруқни бошидан кечирган аёллар, шунингдек, ортиқча вазндан азият чекаётганлар, гормонал хасталикларга дучор бўлганлар, буйрак ва бошқа ички аъзолар фаолиятидан шикоят қилган беморлар киритилади.\nЮқорида келтирилган ҳолатларга ўхшашлари содир бўлса, ўша ҳомиладор аёл шифокорнинг доимий назорати остида (айниқса қон босими тез-тез ўлчаниб турилади) бўлиши лозим.\nҲомиладорликнинг дастлабки, ўрта ва охирги босқичларида ҳомиладор аёл танасидаги қон босими қандай кўрсатгичларни қайд этганига қараб шифокор беморга муолажада тайинлайди. Негаки, туғруқ вақтида онанинг қон босими нормал бўлиши кўп томонлама аҳамиятли.\nБу вазият кўпинча кечаси юзага келиши мумкин. Ҳомиладор аёл ҳеч бир нарсада безовта бўлмасдан осуда ухлайди, қон босими эса физиологик жараёнлар туфайли тушиб кетади ва натижада ҳомилага нафас етишмайди.\nАлбатта, тинч ухлаётган аёлни безовта қилиб, бемаврид вақтда ҳеч ким унинг қон босимини ўлчамайди. Шунинг учун, жадвал асосидаги тиббий кўрик пайтида шифокорлар томонидан қон босимининг ўзгариб туришини олдини оладиган тавсиялар, дори-дармонлар берилиши мумкин.\nҚон босимининг ўзгариб, яна ўз ҳолига келиши неча соат давом этишини ҳисоблаб қайд этиш зарур. Агар бу ҳолат жисмоний фаоллик, ҳаяжон, қайғу ёки қувончли хабар таъсирида бўлса, гипотензив терапияга ҳожат йўқ. Организм аввалги нормал ҳолатини тезда тиклаб олади. Қон босимининг сезиларли даражада ортиши (унчалик катта бўлмаган фарқ назарда тутиляпди) қуйидаги ҳоллардан сўнг тонометр рақамларида ифодаланиши мумкин:\nкофе ёки аччиқ чой ичганингиздан сўнг, плиткали шоколад есангиз ё тамаки чекилган жойда туриб қолган бўлсангиз;\nтаркибида қон босимини оширувчи гиёҳлар бўлган (лимонник, женшен) малҳамлар истеъмол қилган ёки баданингизга шундай малҳамларни суртган бўлсангиз;\nасабийлашган, бирорта безовта ўйни ўйлаб сиқилган ёки кимнингдир «қилиғи» асабингизга тегиб турган бўлса (масалан: шифокор қабулидаги навбатда соатлаб туриб қолган бўлсангиз);\nтез чаққон ҳаракат билан юрган, зинапоядан тезроқ чиқган бўлсангиз ёхуд оғир сумкачангиз ёки қўлингиздаги эмизикли болангизни кўтариб чиққан бўлсангиз;\nшифокорлар кўригига келишингиз билан вужудингизда ҳаяжон турган бўлса, буни руҳшунослар «оқ халат синдроми» деб атайдилар.\nҚон босимининг сезиларли даражада пасайиши (унчалик катта бўлмаган фарқ назарда тутиляпти) қуйидаги ҳоллардан сўнг тонометр рақамларида ифодаланиши мумкин:\nички кийимларингизни сиқиб боғлаган (торини кийган) бўлсангизу бу қон айланишига халақит берадиган даражага етган бўлса;\nқон босимини ўлчаш асбобининг манжети елка артериясини тўлиқ тўсиб қўйиш даражасида боғланмаганлиги туфайли;\nманжетдан ҳавони жуда тез чиқаришлари оқибатида;\nмаълум стандартдаги манжетни нозик, ингичка қўлга боғлашса;\nқон босимини ўлчаётганда одатдагидек ўтирмай, ётган ҳолатда бўлсангиз.\nЮқори қон босими пайдо бўлганда қуйидаги оддий машқларни бажаришингиз мумкин. Машқлар бажарилаётганда, аниқроғи тавсиялар амалга оширилаётганда ушбу амалиёт сизга маъқул ёки маъқул эмаслигига қараб (руҳий ва жисмоний ҳолатингиздан келиб чиқиб) бажариш тавсия этилади.\nБош бармоғингизнинг юмшоқ қисми билан умуртқа поғонаси бош суяги билан бирлашадиган чуқурчага босиб, ичингизда ўнгача санангда, сўнг қўйиб юборинг. Бу муолажани икки маротаба такрорлашингиз мумкин;\nБўйнингизнинг орти қисмини хаёлан 3 та горизонтал бўлакка бўлинг. Сўнг ҳар учала қисмнинг ён томонида бир жуфтдан шартли нуқтани топинг. Ҳар иккала қўлингизнинг бош бармоғининг учи билан ҳалиги шартли нуқталар устига босиб туриб, уч марта 10 гача санаб тартиб оширинг;\nҚорин бўшлиғининг кўкрак қафаси билан туташган чизиғида шартли нуқтани аниқланг (тўш суягининг усти) ва унга кўрсатгич бармоғингиз билан босиб қўйиб юбориб, 10 марта таъсир кўрсатинг. Муолажани 10 маротаба такрорланг;\nЎнг қўлингиз билан чап қўлингизнинг кўрсатгич бармоғини сиқиб, сўнг тортиб қўйинг. Навбатни чап қўлингизга оширинг;\nҲаяжонландингизми? Унда ияк остидаги антидипрессия нуқтасини ёдга олинг ва уни соат милига тескари равишда 9–10 марта уқалаб массаж қилинг.\nБармоқларингизни «панжшоха» ҳолатига келтириб, тепа нуқтасини бурун ва юқори лаб оралиғидаги чуқурчага, пастки нуқтасини пастки лаб ва ияк суяги оралиғига «қадаб», бармоқ учлари ўрнини алмаштирган ҳолда уқаланг.\nМуҳим: ҳомиладорлик вақтида қон босимингиздаги ўзгаришларни сезсангиз, ҳар қандай муолажани даволовчи шифокорингиз ва малакали мутахассислар тавсиясига кўра белгиланган тартиб асосида бажаринг.\nҲомиладорликнинг 15 ҳафтаси\nҲомиладорликнинг 38 ҳафтаси\nҲомиладорликнинг 8 ҳафтаси


Бўлим: Ҳикматлар\t Сана: Пайшанба, 09 Ноябр 2017 14:34\t Муъаллиф: Анвар Аҳмад\nСассиқпопишак қарға билан суви бор чуқур хусусида тортишиб қолди. Иккиси ҳам ўша чуқурни ўз мулки деб даъво қилди. Зиддиятга бориб, қушлар қозисининг ҳузурига жўнашди. Қози икковларидан далил сўради. Афсуски икковларида ҳам далил йўқ эди. Қози у чуқурни сассиқпопишакка ҳукм қилди. Сассиқпопишак: "Нима учун чуқурни менинг фойдамга ҳукм қилдинг?" деб айтса, қози: "Одамлар орасида сенинг ростгўйлигинг машҳур бўлиб, улар сассиқпопишакдан ҳам ростгўймисан, деб сени зарбул масал қилишади. Ростгўйликда машҳур бўлганинг учун сенинг фойдангга ҳукм қилдим", деди. Шунда сассиқпопишак: "Агар иш сен айтганингдек бўлса, мен машҳур бўлган хулқимга қарши иш қилмайман. Бу чуқур қарғага тегишли. Модомики ушбу мақтов менда қолар экан, ўша хулқ мингта чуқурдан афзалдир", деди.


Вилоят ўрта махсус, касб-ҳунар таълими бошқармасидан билдиришларича, якуний босқичда воҳа шарафини эркин ва юнон-рум кураши, енгил атлетика, теннис, стол тенниси, шахмат, сузиш, бадиий гимнастика, бокс, оғир атлетика, таэквандо ВТФ ҳамда дзюдо спорт турлари бўйича 51 нафар ўсмир ҳимоя қилади. Уларнинг мусобақаларга пухта ҳозирланишлари учун замонавий шарт-шароитларга эга мажмуалар, жумладан, Термиз олимпия захиралари коллежи спорт зали, “Сурхон” спорт мажмуаси, “Дельфин” сузиш ҳавзаси, “Алпомиш” кураш мажмуасида машғулотлар ташкил этилган. Тайёргарлик жараёнлари малакали мураббий ва мутахассислар томонидан кузатиб борилмоқда.\n— Вилоятимиздаги 5 та академик лицей ва 116 та касб-ҳунар коллежида фарзандларимизнинг бўш вақтини мазмунли ўтказиш, спорт билан мунтазам шуғулланишлари учун барча имконият мавжуд, — дейди Сурхондарё вилояти ўрта махсус, касб-ҳунар таълими бошқармаси бошлиғи Поён Бакиров. — Натижада ёшларимизнинг спортга, хусусан, уч босқичли мусобақаларда қатнашишга бўлган қизиқиши йил сайин ортиб бораётир. Ушбу беллашувларда маҳорати сайқалланган йигит-қизларимиз кейинчалик халқаро майдонларда ҳам катта ютуқларга эришишмоқда. “Баркамол авлод — 2014”да яна янги номлар кашф қилинишига ишонамиз.\n— Бу галги “Баркамол авлод” дастуридан Олимпиада ўйинларига киритилган спорт тури — бокснинг жой олгани айни муддао бўлди, — дейди мураббий Алишер Алимов. — Бу, шубҳасиз, мамлакатимизда мазкур спорт турининг янада оммалашишига хизмат қилади. Ҳозир саралаш босқичидан муваффақиятли ўтган уч нафар шогирдимиз билан белгиланган режа асосида машғулотлар олиб бораяпмиз. Уларнинг иштиёқи баланд. Насиб этса, Наманганда юқори натижаларни қўлга киритамиз.\n“Баркамол авлод — 2014” финал босқичида вилоят шарафини ҳимоя қиладиган спортчи-ўқувчиларнинг 17 нафарини қизлар ташкил этади. Улардан бири истеъдодли енгил атлетикачи Ситора Назаровадир.\n— Оиламизда соғлом турмуш тарзига алоҳида эътибор берилади, — дейди айни пайтда Термиз олимпия захиралари коллежида таҳсил олаётган Ситора. — Шу боис мен ҳам ёшлигимдан енгил атлетика билан шуғулланаман. Ҳозирги кунга қадар туман ҳамда вилоят миқёсидаги мусобақаларда ғолиб ва совриндор бўлдим. Ниятим, “Баркамол авлод — 2014”нинг олтин медалини қўлга киритиш. Бунинг учун бор куч ва маҳоратимни ишга соламан.\nМазкур рукндаги бошқа мақолалар: « Осиё чемпионатидаги муваффақият\t«Камолот» кубоги» барчада катта таассурот қолдирди »


ИнтерФУТБОЛ :: «Фулхэм»нинг африкалик Хависи\n«Фулхэм»нинг африкалик Хависи\n2017 йилнинг ёзида Жан-Мишель Сери Испанияга парвоз қилиш учун чипта буюртма беришга ўзини шайлаб турганди. Аммо кимнингдир бахиллиги унинг орзуларини чилпарчин қилди.\nЎшапайт «Ницца»нингивуарликмиттиюлдузиграндларнингдоимийэътиборидатурганди. Бироқ тақдир уни камтарин, лекин ўзига яраша ўрни ва нуфузи бўлган жамоага йўллади.\nЗамонавий футбол талабларига тўла жавоб берадиган, чарчоқ нималигини билмайдиган, майдон марказини ўз изнига бўйсундира оладиган ярим ҳимоячини таҳлилчилар Н~Голо Канте ва Наби Кейтага қиёслашади. Жамоадошларини тўп билан таъминлаш борасида у доимо етакчилар сафида.\nЖумладан, диагонал узатмалар бўйича аввалги мавсумда Европанинг фақат 3 футболчиси - Месси, Ди Мария ва Алексис Санчес Серидан юқорироқ кўрсаткич қайд этишганди. Франциялик мутахассислар унинг тимсолида Верраттини кўришмоқда.\nШу боис, Серига қизиқиш билдирган топ-клублар сони унга бефарқ бўлганлардан анча кўп: «Барселона», «Челси», «Арсенал», «Бавария», «Реал», «Ливерпуль»... Хуллас, «Порту» захирасининг «кўрки» номдорларга эмас, «Фулхэм»га насиб этди.\nТабиийки, аввалига футболчи бу қисматни хушламай қабул қилди. Ахир «Барса»дек гранд уни ўз таркибига жалб этиш учун кўп ҳаракат қилганди, келишув эса тиришқоқ ярим ҳимоячи меҳнатининг муносиб тақдирланиши бўларди. 2012 йилда Ивуарнинг «АСЕК Мимозас» клубидан «Порту-Б»га келган футболчи мавсум давомида асосий таркибга ўта олмади.\nКейинги икки йилни «Пасуш де Феррейра»да ўтказиб, ниҳоят «Ницца» сафидан жой олди. Шундан кейин мухлислар кўнглидаги таажжуб ҳайратга айланди.\nЧунки қаёқдандир пайдо бўлиб қолган «миттивой» илк мавсумдаёқ жамоанинг энг яхши ўйинчисига айланди! «Ницца» эса таркибдаги муаммо айнан Сери туфайли барҳам топади, деган ўй билан 1 млн. евродан воз кечди. Бироқ тез орада Жан-Мишелнинг «тозаловчи» эмаслиги аён бўлди.\nШунингдек, ивуарлик футболчи Африка вакиллари учун юзага келган стереотип - жисмонан бақувват, лекин фикрлашда заиф, деган фикрга барҳам берди. Тўп билан аъло даражада муомала қилиш, майдондаги вазиятга аниқ баҳо бериш - Жан-Мишелнинг устун жиҳати. Бу фазилатни у «Ницца»да маромига етказди.\nТўғри, ташқи кўринишидан Сери Клод Макелелени эслатади. Бироқ у бутун фаолияти давомида бошқа футболчига ўхшашга интилди. Шу боис, ундаги яратувчанликка бўлган қизиқиш ҳеч кимни ажаблантирмайди.\nЖан-Мишель доимо Хавидан андоза олган, «Барса»нинг бефарқ эмаслиги ойдинлашгач, унинг юраги қинидан чиқиб кетаёзди. Ахир унда Европа футболининг шуҳрат чўққисида турган Эрнандес ўрнини эгаллаш имконияти пайдо бўлганди!\n«Мен узоқ вақт давомида Хавининг услубини ўргандим. У ҳар бир учрашувда ўйинга бақир-чақирлар билан эмас, балки тўпга муомала қилиш орқали босиқлик, осойишталик бахш этарди. У - дид билан тўп сурадиган ўйинчи. Ҳаракатлари оддий, лекин ақлли, ҳеч қачон тўпни йўқотиб қўймайди», - дейди Сери.\nЎзининг бўй борасидаги етишмовчилигини (168 см.) ҳам ярим ҳимоячи устунликка айлантирди: оғирлик марказининг нисбатан пастроқда эканлигидан унумли фойдаланган ҳолда, у зич қўриқланаётган ҳудудга бемалол кириб боради. Юксак техникаси эса қисқа вақт ичида тўпга мослашиб олиш имконини беради.\nБу хусусиятини футболчи қуйидагича изоҳлайди: «Африкада футболчилар муайян савияга эришгунга қадар ялангоёқ машқ қилишади, тўп билан кўпроқ муомалада бўлишади. Натижада ҳали бутса киймасданоқ юксак техникага эга бўламиз».\nСўнгги мавсумларнинг долзарб мавзуси - прессинг ва контрпрессинг. Бундай услубда тўпни йўқотиб қўйишдан чўчимайдиган, мураккаб вазиятда тўғри ечим топа оладиган футболчи ҳар қандай жамоа учун ноёб топилма! Айнан шу сабабли Сери ўта харидоргир бўлганди.\nЯкунда «Ницца» ғолиб чиқди. Кейинчалик француз клуби Жан-Мишель учун катта пул талаб қилди. Каталонияликлар бу баҳони кўтара олишмади. Оқибатда Сери сохта муҳаббати учун «Барса»дан хафа бўлди. Лекин тез орада трансфернинг амалга ошмай қолишига «Ницца» сабабчи бўлгани ойдинлашди.\nНатижада Жан-Мишель кейинги мавсумни анча суст ўтказди. Тўғри, «забастовка» эълон қилмади, мураббийга ҳам заҳрини сочмади. Аммо деярли барча кўрсаткичлари пасайиб кетди. Бу эса нафақат футболчининг, балки жамоа натижаларига ҳам салбий таъсир этди - аввалги мавсумларда Сери туфайли кучли квартетдан тушмаган «Ницца» 8-ўрин билан кифояланди.\nТўғри, шу омадсиз мавсумда ҳам ярим ҳимоячи аниқ узатмалар борасида 90 фоизли натижа қайд этди, ҳар бир ўйинда ўртача 86 узатмани амалга ошириб, Верраттидан кейинги поғонани банд этди.\nБироқ бу паллада «Барселона» Серига эҳтиёж сезмай қолганди. Чунки Каталония клуби тўп назорати услубидан воз кечиб, асосий урғуни юлдузларнинг индивидуал маҳоратига қарата бошлаганди. Иньеста ва Паулиньо ўрни Артур ва Артуро Видаль билан тўлдирилди. Серининг трансфери мавзуси ўз-ўзидан ғойиб бўлди.\nАйни пайтда Славиша Йокановичнинг «Фулхэм»и Чемпионшипда ўзининг қисқа узатмаларга асосланган услуби билан элита сари дадил одимлаётганди. АПЛга чиққанидан кейин замонавий жамоа ажойиб диспетчер эвазига таркибини кучайтирди. 35 млн. евро атрофида даромад олган «Ницца» келишувдан мамнун бўлганига шубҳа йўқ.\nФранциядаги 3 йил ичида Серининг баҳоси бир неча ўн бараварга кўтарилди. Ваҳоланки, футболчи «Барса»га эмас, АПЛ дебютантига сотилди. Гарчи Англияга қайтган Андре Шюррле ҳам лондонликлар сафига қўшилган бўлсада, жорий мавсумда Африка вакили жамоанинг энг фойдали ўйинчиси бўлиши мумкин.\nЯнги мавсумни «Фулхэм» рисоладагидек бошлади - «Кристал Пэлас» ва «Тоттенхэм»дан енгилиб, «Бёрнли»ни таслим этди. «Брайтон» билан дурангга эришди. Дебютант учун ёмон эмас. Серининг марказдаги самараси сезиларли - узатмалар аниқлиги 85 фоиз. Фақат «Челси» (89), «Манчестер Сити» (89) ва «Ливерпуль» (87) натижалари юқорироқ.\nБунинг асосий сабаби шуки, «Фулхэм»нинг умумий узатмалари сони ҳам грандларникига қараганда озроқ. Серининг маҳорати эвазига «Фулхэм» элитада ҳам Чемпионшипдаги услубини бемалол намойиш этмоқда. Ҳужумларни поёнига етказиш борасида ҳам ишлар жойида - зарбалар сони бўйича 6, аниқ зарбалар борасида 3-ўринда бормоқда.\nАна шу аниқ зарбаларнинг бири Лондон клуби ноёб иқтидор соҳибига эга бўлганини исботлади: «Бёрнли»га қарши баҳснинг 4-дақиқасида тўпни дарвозадан 25 метр узоқликда қабул қилган Сери таъқибчини осонликча ортда қолдириб, Жо Харт дарвозасининг «тўққизлиги»ни забт этди. Мазкур гол август ойининг энг чиройли голи унвонига лойиқ топилди.\nФутболчининг ўз фаолиятига муносабати хусусида тўхталадиган бўлсак, Жан-Мишель учун совринлардан кўра жамоага нечоғли керак эканлиги муҳимроқлигига амин бўламиз.\nАна шу жиҳатни «Фулхэм» тақдим этди, унинг услуби айнан Сери учун яратилгандек, гўё. Ҳа, «Челси»да Жоржиньо, «Ливерпул»да Кейта бор. Энди АПЛ яна бир ажойиб диспетчер - Жан-Мишель Серини ўз қучоғига олди.


17.11.2018 12:00 0 208\nИнтерполга 2019 йили янги раҳбар сайланади. Нуфузли «Financial Times» нашри ёзишича, Интерполга раҳбарликка икки нафар номзод қўйилган: бири — айни пайтда ташкилотда президент вазифасини вақтинча бажариб турган жанубий кореялик Ким Чен Янг, иккинчиси — ташкилотнинг ҳозирги вице-президенти, россиялик Александр Прокопчук.\nИнтерполнинг аввалги раҳбари Мэн Хунвэй 2018 йилнинг 7 ноябрь куни истеъфо берганди. Бунгача у ташкилотнинг Лиондаги штаб-квартирасидан чиқиб, ватани Хитойга кетган ва бедарак йўқолганди. Кейинчалик у коррупцияда айбланиб, Хитой ҳукумати томонидан қўлга олингани ҳақида хабарлар чиқди.\nХориж 24/06, 18:40\nСанъаткорлар Трампдан қўшиқларидан фойдаланмасликни талаб қиляпти\nХориж 23/06, 12:00\nТрамп Обамани давлатга хиёнат қилишда айблади\nКоронавирус 23/06, 06:42\nТрампнинг сайловолди штабида коронавирус эпидемияси тарқалди


Бухоро шаҳри прокурори Жасур Фозилов лавозимида озод қилинди. Маҳаллий нашрларнинг Ўзбекистон Бош прокуратураси маълумотига таянган ҳолда хабар қилишича, Ж. Фозилов ўз ихтиёрига кўра ишдан бўшатилган.\nЖасур Фозилов Ўзбекистон бош прокурори Ниғматилла Йўлдошевни Бухородаги коррупция ҳолатларига алоқадорликда ва “криминал гуруҳлар”ни дастаклаганликда айблаб чиққани ҳақида Озодлик аввал хабар қилган.\nФозиловнинг 2020 йил 11 декабрь куни ижтимоий тармоқларда тарқатилган видеомурожаатида иддао қилишича, мамлакатнинг қонунчилик устидан олий назоратни амалга ошириш учун масъул идораси раҳбари прокуратура тизимидаги лавозимларни “савдо растасига қўйган каби” сотган.\nАммо комиссия ўз хулосаларини ҳеч қаерда эълон қилмаган. Бош прокуратура Фозиловга нисбатан хизмат текшируви олиб боргани ва унинг 19 декабрь куни лавозимга тиклангани ҳақида маълумот тарқатган.\nКейинроқ Ж. Фозиловга нисбатан унинг ўзи коррупцияда айблаган Бош прокурорнинг 2020 йил 21 декабридаги буйруғи билан “Ҳайфсан” интизомий жазоси қўлланилгани билдирилган.


Янги авлодлар баҳси. Нидерландия ва Англия кимнинг ёшлари кучли эканини аниқлайди\nАвтор: Азиз Қаршиев\nБу икки терма жамоанинг қарама-қаршилиги кейинги йилларда Европадаги энг асосий тўқнашувга айланиши мумкин.\nМиллатлар лигаси. А дивизион. 1/2 финал.\n6 июнь. Нидерланди - Англия (Тошкент вақти билан соат 23:45).\nКетма-кет икки марта жаҳон чемпионатида кучли тўртликка кирган терма жамоа кейинги икки йирик турнирни ўтказиб юбориши - инқироз демакдир. Қолаверса, Евро-2016 турнирида иштирокчилар сони оширилиб, 24тага етказилганди. Бу турнирда Албания ва Венгрия каби терма жамоалар иштирок этди, аммо Нидерландия эмас. Бу шунчаки инқироз эмас, туб эди.\nАммо ҳозирги Нидерландия сўнгги 12 учрашувидан фақат 3тасида ютқазди - +5=4-3. Бу ўйинлардаги рақиблар орасида Англия, Португалия, Германия, Франция ва Италия (бу ҳалқадан Словакия ва Беларусь тушиб қолади) каби терма жамоалар ҳам бўлгани ҳисобга олинса - жамоа уйғониш даврини бошдан кечирди, дейиш мумкин. Миллатлар лигасида эса ҳолландлар Франция ва Германияни ортда қолдирган ҳолда гуруҳда биринчи бўлишди.\nБундай тарихларга назар ташлар эканмиз, тизимли инқирозлар кенг кўламли ислоҳотлар ўтказиш орқали ҳал қилинганига гувоҳ бўламиз. Мисол сифатида, нолинчи йиллар бошида Германия футболидаги деярли афсонага айланган ўзгаришларни келтириш мумкин.\nАммо Нидерландияда бошқача ҳолат. Болалар ва ўсмирлар футболидаги ҳолат бу ерда ҳамиша мақтовга арзигулик бўлиб келган. Буни айни вақтда «Витесс»да бош мураббий бўлиб ишлаётган россиялик мутахассис Леонид Слуцкийнинг сўзлари ҳам далил бўла олади: «Бу йили 2010 йилда туғилган болалар чақирилди. Арнемда 100 минг киши яшайди. Нима деб ўйлайсиз, «Витесс» кўригига қанча бола келди. 450 нафар! Менимча, бу шаҳарда 2010 йилда туғилган болаларнинг барчаси кўрикка келдиёв. Барча мактаб ёшидагилар футбол билан шуғулланади ёки футбол мактабларида таҳсил олади. Бу ерда тўрт ёшдан футболга қатнай бошлашади. Мен яшайдиган жой атрофида 6та ҳаваскор жамоа бор. Бу жамоаларнинг турли ёшлардаги жамоаларида минглаб ёшлар футбол билан шуғулланади. Буларнинг барчаси учун давлат тўлайди», деганди мураббий.\nНидерландиянинг асосий термасидаги ҳолат эса бир қарор билан боғлиқ ва бу қарор «капалак эффекти»га олиб келган ва 2017 йил кузида жамоа тушкунлик тубига етган. ЖЧ-2014’дан кейин Луи ван Гаал ўрнига терма жамоа бош мураббийлигини Роналд Куман эгаллаши керак эди. Барчаси амалда келишиб олинганди, аммо охирги дақиқаларда кекса, лекин ширин ва чиройли гапирадиган Гуус Ҳиддинк бош мураббийликка тайинланди. У билан нидерландлар Евро-2016 саралашини муваққиятсиз бошлади - Чехия ва Исландиядан мағлуб бўлинди. Зудлик билан терма жамоа бошқарувига Данни Блинд олиб келинди, кейин уни Дик Адвокат алмаштирди.\nАммо барбод бўлиш механизми ишга тушиб бўлганди. ЖЧ-2018 саралашида ҳам муваффақиятсизликка учраган Нидерландия ўртоқлик учрашувларида Шотландия (1:0) ва Руминияни (3:0) мағлуб этди, аммо Адвокат истеъфога чиқарилди. Бу жараён федерация раҳбариятидаги бир қатор амалдорлар ишдан бўшатилиши ва 2018 йил февралида терма жамоа Куманга топширилиши билан якунланди.\nАлбатта, Куманнинг омади келди: янги мураббийнинг ихтиёрида «Аякс»нинг ёш юлдузли авлоди тўпланди - Френки де Йонг, Маттейс де Лигт, Донни ван де Бек. Шу билан биргаликда, эътироф этиш керакки, мураббий бу ёшларни таркибга жалб этишда иккиланмади, қолаверса ўйинни қура олди. Куман 2018 йилнинг мартида, Англияга қарши дебют ўйинида де Лигтни терма жамоага чақирди ва уни аввалги ўйинларидаги хатоларига қарамай асосий таркибда туширди (Де Лигт терма жамоада 2017 йилнинг 25 мартида, Болгарияга қарши ўйинда дебют қилганди. Данни Блинд «Аякс»да эндигина икки марта асосий таркибда майдонга тушган футболчини саралашдаги муҳим ўйинда асосий таркибга қўйганди. Аммо ёш футболчининг терма жамоадаги илк ўйини фалокатга айланган, у 5-дақиқада жарима майдонида тўп учун курашда ютқазиб, дарвозабони билан тўқнашиб кетган, Спас Белев гол ураётганда томошабинга айланган, 20-дақиқада эса қанотдан кириб келган Делевни ўтказиб юбориб, иккинчи голда ҳам айбдор бўлганди. Блинд эса уни танаффусда алмаштириб ташлаганди. Бу ҳолат ёш футболчини синдириб қўймади ва кейинги йилларда у ван Дейк билан бирга ҳимоя қўрғонига айланди).\nКуманда ван Дейк, Вейналдум ва Депай каби - ҳолланд футболининг аввалги авлодига мансуб бўлган бошқа тажрибали футболчилар ҳам бор. Аммо улар Блинд даврида, юмшоқ қилиб айтганда, терма жамоанинг арзимас мурватлари бўлишган. Худди, ҳозир «Аякс»нинг терма жамоада захирада ўтирадиган вакиллари каби. Қолаверса, Куман Проппер, Вилен ёки Бергвайн каби футболчиларни таркибда ўйната олмоқда.\nБу кўтарилиш даври узоқ вақт сақланиб қоладими? Френки де Йонг ва ван де Бек - 22 ёшда, Де Лигт - 19, ван Дейк - 27, Вейналдум 28, Депай - 25, Промес - 27, Блинд - 29 ёшда. Улар деярли идеал таркиб ҳосил қилишган. Агар бу футболчиларга жароҳатлар ёки фаолиятдаги бошқа нохушликлар халал бермаса, бу банда 2020 йилги Европа чемпионатида ҳам, 2022 йилги жаҳон чемпионатида ҳам катта шов-шув кўтара олишади. Куманнинг федерация билан шартномаси ҳам 2022 йилги мундиал якунига қадар тузилган.\nНидерландларнинг янги авлоди ҳақида кўпчилик фақат шу мавсумга келиб билиб олган бўлса, Англия термаси сўнгги йилларда барқарор ўйин кўрсатиб келмоқда ва бу ерда ҳам Бельгиядаги каби «олтин авлод» барча турнирларда асосий фаворитлар қаторида саналмоқда. Бу жамоанинг юқори имкониятлари ҳақида илк бор ЖЧ-2014 арафасида гапирила бошланганди. Ўшанда нуфузли FourFourTwo журнали турнир стартида Уилшер, Уэлбек, Старриж, Баркли ва Стерлинг каби ёш футболчилар тасвирланган муқова билан чиққанди. Лекин аслида улар кейинги тўлқин даракчилари бўла олишди, холос. Улардан уч нафарининг фаолияти жароҳатлар туфайли барбод бўлди, Баркли эса «Эвертон»даги бир ёрқин мавсумдан кейин ўсишдан тўхтаб қолди ва ҳозирда «Челси»нинг захира футболчисига айланган. Фақат Стерлинг ривожланишда давом этиб, ҳақиқий юлдуз даражасига етишди.\nЕвро-2016 турнирига эса Англия Кейн, Алли ва Рэшфорд каби ёш юлдузлар билан ташриф буюрди. Бразилиядаги мундиалда ҳам, Франциядаги Европа чемпионатида ҳам инглизлар муваффақиятга эриша олишмади, турнирдаги ўйинларда бурчакдан тўп узатиб беришга масъул қилинган ҳужумчи Кейн эса мемга айланди - ҳеч ким нега Ҳожсон бу баланд бўйли ҳужумчини стандарт вазиятда жарима майдонида юқоридан узатиладиган тўп учун курашиш позициясига эмас, стандартни ижро этиш ишига қўйганини тушунмади. Кейн узатган тўплар эса аксар ҳолларда жарима майдонининг қайсидир узоқ чизиғига йўналаверганди. Англия нимчорак финалда Исландияга сенсацион равишда мағлуб бўлиб, Европа чемпионатини тарк этди.\nЮлдузлар оқими ниҳоят 2018 йилги жаҳон чемпионатида натижа келтирди, 1990 йилги мундиалдан буён илк марта Англия яримфиналга чиқди - бу жамоада янги номлардан Стоунз, Лингард ва Лофтус-Чик бор эди.\nМиллатлар лигасининг финал босқичи учун эса Александр-Арнолд (20 ёш), Чилуэлл (22 ёш), Райс (20 ёш) ва Бундеслиганинг якунланган мавсумини «портлатган» Санчо (ушбу 19 ёшли вундеркинд «гол+пас» тизимида «12+18» кўрсаткичини қайд этди) заявка қилинди.\n2017 йил болалари\nБу ерда тизимлилик бор. 2017 йилда Англия U-17 терма жамоаси жаҳон чемпионатида ғолиб чиқди ва Европа чемпионати финалида ўйнади; U-19 терма жамоаси Европа чемпионатида ғолиб бўлди; U-20 терма жамоаси ҳам жаҳон чемпионатида ва Тулондаги нуфузли турнирда тенгсиз бўлди; U-21 терма жамоаси Европа чемпионатида яримфиналгача борди. Бу жамоаларнинг ғалабаларида иштирок этган кўплаб номлар клублардаги фаолияти орқали ҳам мухлисларга таниш - Фоден «Манчестер Сити»нинг асосий таркибида, Мэйтланд-Найлс «Арсенал»да, Кенни, Калверт-Льюин ва Лукман «Эвертон»да жавлон урмоқда. Ёрқин ўйинлари орқали «Челси»дан «Бавария»га ўтиши кутилаётган Ҳадсон-Одои агар жароҳат олмаганида асосий терма жамоанинг асосий футболчисига айланган бўларди.\nУларнинг барчаси қаердан чиқди? Қисқача айтадиган бўлсак, Англия топ-клублари сўнгги ўн йилликда ўз академияларини ривожлантиришга катта аҳамият қаратишди, бу эса охир-оқибат натижалар бера бошлади.\nФранция чемпионликдан сармаст бўлиб турганида, Хорватия энг муваффақиятли авлоди билан чўққидан қайта бошлаганида, Испания ва Германияда қайта қуриш даври кечаётганида, Португалия эса Роналдуга издош қидириш билан банд бўлганида айнан Англия ва Нидерландия Европа футболидаги энг асосий икки терма жамоага айланди ва бу кейинги йилларда ҳам сақланиб қолиши мумкин.


21:53АПЛ. "Манчестер Юнайтед" қийин ўйинда ишончли ғалабага эришди ва "Сити" билан орадаги фарқни қисқартирди 28 21:49Англия кубоги. Ярим финални кимлар асосий таркибда бошлайди? 2 21:28Бензема ўзини ноқулай ҳис қилмоқда 4 21:26УЕФА Европа Суперлигаси ҳақида баёнот берди 5 21:06Ла Лига. "Атлетико" муҳим ўйинда Суарес ва Феликссиз рақибини "янчиб ташлади" 3 20:57МЮ, "Реал", "Барселона", "Ювентус" ва яна 8 клуб Суперлига тузмоқчи. "Бавария" ва ПСЖ бунга қарши 8 20:45Сурат биздан, изоҳ сиздан! 21 20:34Бундеслига. "Боруссия" "Вердер"ни мағлуб қилди, Холанддан дубль 2 20:21А Серия. "Рома" Туринда меҳмон бўлади (асосий таркиблар) 0 20:16РПЛ. "Спартак" — "Уфа": Остон Ўрунов... 8 20:02А Серия. "Ювентус" Бергамода мағлубиятга учраган бўлса, Римдаги ўйинда 8 та гол урилди 14 19:41АПЛ. "Арсенал" Лондон дербисида 1 очко ишлаб олди 9 19:18Ла Лига. "Севилья" "Сосьедад" майдонида 3 очко ишлаб олди 1 19:03АПЛ. "Ман Юнайтед" — "Бёрнли": Погба ва Фернандеш асосий таркибда 9 18:50"Интер" Лаутаронинг ўрнини МЮ футболчиси билан тўлдирмоқчи 6\nАПЛ. "Манчестер Юнайтед" қийин ўйинда ишончли ғалабага эришди ва "Сити" билан орадаги фарқни қисқартирди 29\nБензема ўзини ноқулай ҳис қилмоқда 4\nМЮ, "Реал", "Барселона", "Ювентус" ва яна 8 клуб Суперлига тузмоқчи. "Бавария" ва ПСЖ бунга қарши 9\nБундеслига. "Боруссия" "Вердер"ни мағлуб қилди, Холанддан дубль 2


Ўзбекистон оғир атлетика федерацияси Руслан Нуриддинов қонидан допинг аниқланганига изоҳ берди – Газета.uz\nФото: МОҚ / Ҳасан Пирмуҳамедов\nЎзбекистон оғир атлетика федерацияси Руслан Нуриддинов қонидан допинг аниқланганига изоҳ берди\nЎзбекистон оғир атлетика федерацияси ўзбекистонлик оғир атлетикачи Руслан Нуриддинов қонидан тақиқланган модда аниқланганига изоҳ берди.\nLotinchada 26 декабр 2018, 22:10 Спорт\nЎзбекистон оғир атлетика федерациясининг биринчи вице-президенти Шаҳрулло Маҳмудов ўзбекистонлик оғир атлетикачи Руслан Нуриддиновнинг 2012 йилги Лондон Олимпиадасидаги допинг намунаси ижобий натижа берганини изоҳлади.\nФедерация расмий вакилининг ЎзАга маълум қилишича, ушбу масала бўйича ВАДАга мурожаат қилинган. Энг сўнгги ва замонавий технологиялар ёрдамида қон таҳлили қайта текширувдан ўтказилган ҳамда Русланнинг қонида тестостерон моддаси белгиланган меъёридан ортиқлиги аниқланган. Қайта текширувдан фақат Ўзбекистон вакили эмас, балки Украина, Белорус, Арманистон, Озарбайжон, жами беш мамлакат спортчилари ўтказилган.\n«Савол туғилиши мумкин — бу нарса кимга ва нима учун керак бўлди, ахир ўшанда Руслан медаль олмаганку, десак Халқаро олимпия қўмитаси қайта текширувдан ҳозир спортчилик фаолиятини давом эттираётган атлетлар ўтказилаётганлигини маълум қилди. Биз мазкур ҳолатни чуқур таҳлил қиламиз, спортчимизнинг қонида қандай қилиб тестостерон моддаси миқдори меъёридан ошиб кетган?» — деди Шаҳрулло Маҳмудов.\n«Биласизми, тестостерон моддасини спортчи истеъмол қилган биоқўшимчалар, ҳатто оддий таблеткалар ҳам ошириб юбориши мумкин. Тестостероннинг ошиши — бу қувват ошиши дегани. Оддий қилиб айтганда 20 ёшли эркакка қараганда 35 ёшли эркакдаги тестостерон моддаси миқдори кам бўлади. Руслан ўша пайтда 21 ёшда бўлган, яъни тестостерон моддаси энг юқори бўлган ҳолат. Спортда эса тестостерон моддасининг белгиланган миқдори — 407% деб белгиланган, агар шундан юқори бўлса — бу кишида шубҳа уйғотади. Бу узоқ ўрганиладиган жараён, дарҳол қарор қабул қилиб бўлмайди», — дея таъкидлади федерация биринчи вице-президенти.\nОғир атлетикачи Руслан Нуриддинов қонидан допинг чиқди 23 декабр 2018, 18:08\nРуслан Нуриддинов жаҳон чемпионатида бронза медалига сазовор бўлди 9 ноябр 2018, 19:56\nОсиё ўйинлари: Руслан Нуриддинов олтин медални қўлга киритди 26 август 2018, 16:49\nРуслан Нуриддинов Риода Ўзбекистонга иккинчи «олтин"ни олиб берди 16 август 2016, 10:48


Savdogarbank -Банк Бошқаруви Раисининг виртуал қабулхонаси\nСизга Ўзбекистон Республикаси Марказий банки Раисига бевосита электрон тарзда мурожаатларни юбориш имконияти тақдим этилмоқда. Шу билан бирга, Сизнинг юбораётган мурожаатингиз расмий мақомга эга эканлигини ҳам эслатиб қўймоқчимиз.\nМурожаат макомини аниқланг\nАгар Сиз мурожаат йўллаган бўлсангиз, мурожаатнинг ID рақами ҳамда ҳолатини текшириш кодини киритинг ва “OK” тугмасини босинг.\nЖисмоний шахс сифатида мурожаат йўлласангиз фамилиянгиз (исмингиз, отангизнинг исми), яшаш жойингиз тўғрисидаги маълумотлар кўрсатилган ва мурожаатингиз моҳияти баён этилган бўлиши шарт. Юридик шахс сифатида мурожаат йўлласангиз юридик шахснинг тўлиқ номи, унинг жойлашган жойи (почта манзили) тўғрисидаги маълумотлар кўрсатилган ва мурожаатнинг моҳияти баён этилиши талаб этилади.\nАлоҳида эътибор беринг! Туҳмат, ҳақорат сўзлар ишлатилган ва ёлғон хабар берувчи мурожаатларни тақдим этиш мумкин эмас.\nШунингдек, қуйидаги ҳолатларда мурожаатларингиз рад этилиши мумкинлигини эслатиб ўтмоқчимиз:\nШунингдек, фойдаланувчининг бир неча бор битта масала бўйича жавоб берилган мурожаатини қайта юборилганда агар унда янги важлар ёки ҳолатлар келтирилмаган бўлса, кўриб чиқилмайди.\nМен оммавий офертани укиб чиқдим ва унга розиман\nСайтни охирги янгиланган санаси: 24.07.2021


Моксикум таблетка – medu.uz – Дорилар ҳақида маълумотлар ўзбек тилида\nHome Йўриқномалар Моксикум таблетка\nПрепаратнинг савдо номи: Моксикум\nфаол модда: моксифлоксацин (моксифлоксацин гидрохлориди кўринишида) – 400 мг,\nёрдамчи моддалар: микрокристаллик целлюлоза, натрий крахмал гликоляти, маннитол, магний стеарати;\nқобиғининг таркиби: поливинил спирти, титан диоксиди, макрогол, тальк, темир (II) оксиди, темир (III) оксиди.\nТаърифи: икки томони қавариқ, чўзинчоқ, пушти рангли плёнка қобиқ билан қопланган таблеткалар.\nМоксикум – фторхинолонлар қаторининг кенг таъсир доирасига эга бўлган бактерицид антибактериал препаратдир. Бактерияларнинг ДНК сини репликацияси, транскрипцияси, репарацияси ва рекомбинацияси учун керак бўлган топоизомераза II (ДНК-гираза) ва топоизомераза IV-ферментларни ингибирлайди. Изомеразалар фаолиятини ингибирланиши бактерияларнинг хужайраларида қайтмас ўзгаришларга ва уни нобуд бўлишига олиб келади. Минимал бактерицид концентрациялари минимал бостирувчи концентрацияларидан деярли фарқ қилмайди. Пенициллинларга, цефалоспоринларга, аминогликозидларга, макролидларга ва тетрациклинларга нисбатан кесишган резистентлик мавжуд эмас. Чидамлиликни умумий ривожланиш частотаси паст. Моксифлоксацинга чидамлилик аста-секин қатор кетма-кет мутациялар натижасида ривожланади. Фторхинолонлар гурухи препаратлари орасида кесишган чидамлилик кузатилади, лекин бошқа фторхинолонларга чидамли бўлган айрим граммусбат ва анаэроб микроорганизмлар моксифлоксацинга сезгирдирлар.\nМоксифлоксацин кенг доирали граммусбат ва грамманфий микроорганизмлар, анаэроблар, кислотага чидамли бактериялар ва атипик шакллари, масалан Mycoplasma, Chlamidia ва Legionella каби, шунингдек b-лактам ва макролид антибиотикларга чидамли бактерияларга нисбатан фаолликка эга.\nМоксифлоксацин фаоллигининг антибактериал доираси қуйидаги микроорганизмларни ўз ичига олади: граммусбатлар – Streptococcus pneumoniae (шу жумладан пенициллинга чидамли штаммлари ва антибиотикларга кўп сонли чидамлилиги бўлган штаммлари)*,\nStreptococcus pyogenes (А гуруҳи)*, Streptococcus milleri, Streptococcus mitis, Streptococcus agalactiae*, Streptococcus dysgalactiae, Streptococcus auginosus*, Streptococcus constellatus*,\nStaphylococcus aureus (шу жумладан метициллинга сезгир штаммлари ҳам)*, Staphylococcus cohnii, Staphylococcus epidermidis (шу жумладан метициллинга сезгир штаммлари ҳам), Staphylococcus haemolyticus, Staphylococcus hominis, Staphylococcus saprophyticus, Staphylococcus simulans, Corynebacterium diphtheriae, Enterococcus faecalis (фақат ванкомицинга ва гентаминцинга сезгир штаммалари)*; грамманфийлар – Haemophillus parainfluenzae*, Klebsiella pneumoniae*, Moraxella catarrhalis (шу жумладан b-лактамаза ҳосил қилувчи ва ҳосил қилмайдиганлари ҳам)*, Escherichia coli*, Enterobacter cloacae*, Bordetella pertussis, Klebsiella oxytoc, Enterobacter aerogenes, Enterobacter agglomerans, Enterobacter intermedius, Enterobacter sakazaki, Proteus mirabilis*, Proteus vulgaris,Morganella morganii, Providencia rettgeri, Providencia stuartii;\nанаэроблар – Bacteroides distasonis, Bacteroides eggerthii, Bacteroides fragilis, Bacteroides ovatum, Bacteroides thetaiotaomicron, Bacteroides uniformi, Fusobacterium spp., Peptostreptoccus spp.*, Porphyromonas spp., Porphyromonas anaerobius, Porphyromonas asaccharolyticus, Porphyromonas magnus, Prevotella spp, Propionibacterium spp., Clostridium perfringens, Clostridium ramosum; атипиклар – Chlamydia pneumoniae*, Mycoplasma pneumoniae*, Legionella pneumophila*, Coxiella burnetti.\nМоксифлоксацин Staphylococcus aureus (метициллин/офлоксацинга чидамли штаммлари), Staphylococcus epidermis (метициллин/офлоксацинга чидамли штаммлари), Pseudomonas aeruginosa, Pseudomonas fluorescens, Burkholderia cepacia, Streptrophomonas maltophilia ларга нисбатан камроқ фаол.\n* Моксифлоксацинга сезувчанлик клиник маълумотлар билан тасдиқланган.\nИчга қабул қилинганида препарат меъда-ичак йўлларидан (МИЙ) тез ва деярли тўлиқ сўрилади, овқат қабул қилиш тизимли сўрилишининг даражаси ва тезлигига аҳамиятли таъсир кўрсатмайди. 400 мг моксифлоксацин бир марта қабул қилинганидан кейин қон плазмасидаги максимал концентрациясига 0,5-4 соатлар давомида эришилади ва тахминан 3,1 мг/л ни ташкил қилади. Мутлақ биокираолишлиги деярли 90% ни ташкил қилади.\nМоксифлоксацин тез томир ҳавзасидан ташқарида тақсимланади Тақсимланиш ҳажми – 1,7–2,7 л/кг ни ташкил қилади. Қон зардоби оқсиллари билан (асосан альбуминлар билан) боғланиши тахминан 30-50% ни ташкил қилади ва модданинг концентрациясига боғлиқ эмас.\nПрепаратнинг плазмадагидан ортиқ бўлган юқори концентрациялари ўпка тўқимасида (шу жумладан альвеоляр макрофагларда), бронхларнинг шиллиқ қаватларида ва бурун бўшлиқларида, терининг яллиғланиш ўчоғидаги экссудатда ҳосил бўлади. Интерстициал суюқлигида ва сўлакда препаратнинг эркин ҳолатдаги юқори концентрациялари аниқланади. Бундан ташқари препаратнинг юқори концентрациялари қорин бўшлиғи аъзоларида ва перитонеал суюқлигида ва аёлларнинг жинсий аъзоларида аниқланади.\nМоксифлоксацин биотрансформациянинг 2-нчи босқичидан ўтганидан организмдан буйраклар ва МИЙ орқали, ўзгармаган ҳолда ҳам, фаол бўлмаган сульфобирикмалар (М1) ва глюкуронидлар (М2) кўринишида ҳам чиқарилади. Моксифлоксацин микросомал тизимининг цитохром Р450 билан биотрансформацияга дучор бўлмайди.\nПрепаратнинг ярим чиқарилиш даври тахминан 12 соатни ташкил қилади. Моксифлоксациннинг тахминан 45% ўзгармаган ҳолда (улардан тахминан 22% сийдик билан, тахминан 26% – аҳлат билан) чиқарилади. Умумий тахминий клиренси – соатига 12±2,0 л, буйрак клиренси эса – соатига 2,6±0,5 л.\nтери ва юмшоқ тўқималарининг асоратланмаган ва асоратланган инфекциялари (шу жумладан инфекцияланган диабетик оёқ панжаси);\nасоратланган интраабдоминал инфекциялар, шу жумладан полимикроб инфекциялар (абцесланиш каби);\nкичик чаноқ аъзоларининг асоратланмаган яллиғланиш касалликлари (шу жумладан сальпингитлар ва эндометритлар) да қўлланади.\nПрепарат ичга қабул қилинади.Тавсия қилинган доза – 400 мг суткада 1 марта. Даволаш давомийлиги инфекциянинг оғирлиги ва клиник самарасига қараб белгиланади.\nўткир синуситда – 7 кун;\nсурункали бронхитни зўрайишида – 5 кун;\nшифохонадан ташқари пневмонияни препарат билан поғонали даволашнинг умумий давомийлиги (вена ичига юбориш, кейинчалик ичга қабул қилиш билан) 7-14 кунни ташкил қилади;\nтери ва юмшоқ тўқималарнинг асоратланмаган инфекцияларида – 7 кун;\nтери ва юмшоқ тўқималарнинг асоратланган инфекцияларида (вена ичига юбориш, кейинчалик ичга қабул қилиш билан) – 7-21;\nасоратланган интраабдоминал инфекцияларда, шу жумладан полимикроб инфекцияларда (вена ичига юбориш, кейинчалик ичга қабул қилиш билан) -5-14 кун.\nкичик чаноқ аъзоларининг асоратланмаган яллиғланиш касалликларида (шу жумладан сальпингитлар ва эндометритлар) – 14 кун.\nКекса ёшли пациентлар, жигар ва буйраклар фаолиятининг аҳамиятсиз бузилишлари бўлган пациентларда (шу жумаладан креатинин клиренси <30 мл/мин/1,73 м²), шунингдек узлуксиз гемодиализ ва давомли амбулатор перитонеал диализда бўлган пациентларда дозалаш тартибини тўғирлаш талаб қилинмайди.\nМоксикум одатда яхши ўзлаштирилади, кўпчилик ножўя самаралари енгил ёки ўртачага киради.\nОвқат ҳазм қилиш тизими томонидан: тез-тез – қорин оғриғи, диспепсия (шу жумладан метеоризм, кўнгил айниши, қусиш, қабзият, диарея), жигар трансаминазаларнинг даражасини ошиши; кам ҳоллар – оғизни қуриши, оғиз бўшлиғи шиллиқ қаватининг кандидози, анорексия, стоматит, глоссит, гамма-глутаминтрансфераза даражасини ошиши.\nНерв тизими томонидан: тез-тез – бош айланиши, бош оғриғи; кам ҳолларда – астения, уйқусизлик ёки уйқучанлик, асабийлик, хавотирлик ҳисси, тремор, парестезиялар.\nСезги аъзолари томонидан: тез-тез – таъмни бузилиши.\nЮрак-қон томир тизими томонидан: кам ҳолларда – тахикардия, артериал босимни ошиши, юрак уриши, кўкрак оғриғи, QT интервалини узайиши.\nНафас тизими томонидан: кам ҳолларда – ҳансираш; жуда кам ҳолларда – бронхиал астма.\nТаянч-ҳаракат тизими томонидан: кам ҳолларда – артралгия, миалгия.\nСийдик жинсий тизими томонидан: кам ҳолларда – вагинал кандидоз, вагинит.\nЛобаротория кўрсаткичлар: кам ҳолларда – лейкопения, протромбин вақтини ошиши, эозинофилия, тромбоцитоз, амилаза фаоллигини ошиши.\nБошқалар: кам ҳолларда – кандидоз, умумий дискомфорт, кўп терлаш.\nАтенолол, варфарин, ранитидин, калий сақловчи қўшимчалар, теофиллин, перорал контрацептив воситалар, глибенкламид, итраконазол, дигоксин, морфин, пробенецид (моксифлоксацин билан клиник аҳамиятли ўзаро таъсирининг йўқлиги тасдиқланган) билан бирга қўлланганида дозага тузатиш киритиш талаб қилинмайди.\nАнтацидлар, минерал моддалар, поливитаминлар ичга қабул қилинганида препаратнинг сўрилишини ёмонлаштиради (поливалент катионлар билан хелат комплексларнинг ҳосил бўлиши оқибатида) ва плазмада моксифлоксациннинг концентрациясини пасайтиради (бир вақтда қабул қилиш 4 соатли интервал билан моксифлоксацинни қабул қилишдан олдин ёки 8 соат кейин мумкин). Фаоллаштирилган кўмир ва моксифлоксацин ичга бир вақтда қабул қилинганида, унинг сўрилишини тормозланиши натижасида препаратнинг тизимли биокираолиши пасаяди.\nМоксифлоксацин 1 А синфи (хинидин, прокаинамид) ёки III синфи (амиодарон, соталол) антиаритмик препаратлар, шунингдек QT интервалини узайтирувчи препаратлар (цизаприд, эритромицин, антипсихотик препаратлар, трициклик антидепрессантлар) билан қўлланганида, QT интервалини узайишига нисбатан аддитив таъсири бўлиши мумкин.\nКортикостероидлар билан бир вақтда қўлланганида тендовагинитни ёки пайларни узилиш хавфи ошади.\nМоксикум тутқаноқ синдромида (шу жумладан анамнездаги), тутқаноқда, оғир жигар етишмовчилигида, QT интервалини узайиш синдромида, шунингдек брадикардия, миокарднинг ўткир ишемияси каби аритмияларга мойиллиги бўлган пациентларга эҳтиёткорлик билан буюрилади.\nДаволаш фонида оғир диарея ривожланган ҳолда препаратни бекор қилиш керак.\nМоксифлоксацин амалиётда қўлланганида фотосезувчанлик реакциялари аниқланмаган. Шунга қарамасдан, моксифлоксацин олаётган пациентлар, тўғри қуёш нурларидан ва УБ-нурланишдан сақланишлари керак.\nҲомиладорликда препарат қўллаш хавфсизлиги аниқланмаган, шунинг учун уни қўллаш мумкин эмас.\nМоксифлоксациннинг оз миқдори кўкрак сути билан чиқарилади, шунинг учун лактация даврида препаратни буюришнинг зарурати бўлса эмизишни тўхтатиш керак.\nБолалар ва 18 ёшгача бўлган ўсмирларда препаратнинг самарадорлиги ва хавфсизлиги аниқланмаган.\nПрепарат марказий нерв тизими томонидан ножўя реакциялар чақириши мумкин, шунинг учун автомобилни ва бошқа механизмларни бошқариш мумкинлиги, препаратни қабул қилишга пациентнинг реакциясига қараб баҳоланади.\nМоксифлоксацинни 1200 мг гача бир марталик дозаларда ва 600 мг дан кўп марталик дозаларда 10 кун давомида қўллаш ҳеч қандай ножўя самаралар билан кечмаган.\nДаволаш: доза ошириб юборилган ҳолда клиник манзарасига мослаб, ЭКГ – мониторинги билан симптоматик тутиб турувчи даволашни ўтказиш керак.\nИчга қабул қилиш учун препаратнинг дозаси ошириб юборилганида фаоллаштирилган кўмирни қўллаш, моксифлоксациннинг тизимли таъсирини камайтириши мумкин.\nПлёнка қобиқ билан қопланган таблеткалар. 7 таблетка блистерда. 1 блистер қўллаш бўйича йўриқномаси билан бирга картон қутида.\nОлдингисиМоксикум инфузия учун эритма19.04.2018


23:43 / 28.05.2017\nЎз замонасининг энг яхши футболчиларидан бири Луиш Фигу Криштиану Роналду ва Лионель Мессини солиштиришдан воз кечди. Gulf News'да шу мавзудаги хабар берилди.\nФигу "Энг яхши ўйинчи Мессими ёки Роналду?" деган саволга қуйидагича жавоб берди: "Уларнинг иккиси ҳам дунёнинг энг яхши ўйинчилари. Улардан бирини танлаб, "шуниси яхши" дейиш қийин.\n"Охир-оқибат, Роналду ва Месси - футбол оламидаги энг кўп мукофотларни қўлга киритган ўйинчилар ва бу уларнинг футболчи сифатидаги улкан истеъдодидан далолат беради. Мен ҳеч қачон улардан бирини танламаган бўлардим", - қўшимча қилди Фигу.\n44 ёшли португалиялик футбол юлдузи - ҳам "Барселона", ҳам "Реал Мадрид" сафида тўп сурган ўйинчилардан бири. "Икки клубни бир-бирига таққослаш ноўрин - мураккаб танлов. Бу кўпроқ Ла-Лигада қайси клуб ғалаба қозонишига боғлиқ. Жорий йилда "Реал" яхшироқ ўйин кўрсатди ва ўйлашимча, жамоа бунга муносиб", - деди Фигу.\nДунёнинг энг машҳур спортчилари эълон қилинди: Роналду ва Месси учликда\n22:55 / 22.05.2018\nРоналду Чемпионлар Лигаси финалида бошқа клубга тўқнаш келишни истаган эди\n20:45 / 22.05.2018


21:09 / 21 май 1996 pdf Ўқиш режими + -\nЮртимизда Рамазон ҳайити 24 май куни нишонланиши маълум бўлди. Лекин бу йилги Рамазон ва Ийдул Фитр аввалгиларидан фарқ қилади. Пандемия шароитида улуғ айём кунларини қандай ўтказиш борасидаги саволлар кўпчиликни қизиқтирмоқда.\nХабарларга кўра, Ўзбекистон мусулмонлари идораси Уламолар кенгаши ҳамда фатво ҳайъатининг Ўзбекистонда карантин шароитида Рамазон ҳайитини ўтказиш тартиби ва ҳайит намози бўйича фатвоси ишлаб чиқилмоқда. Яқин соатларда эълон қилинса керак.\nМаълумки, Ўзбекистон Республикаси Президенти Шавкат Мирзиёев “Рамазон ҳайитини нишонлаш тўғрисида”ги қарорини имзолади. Унга кўра, 2020 йил муборак Рамазон ҳайитининг биринчи куни шу йил 24 май кунига тўғри келиши ҳақидаги Ўзбекистон мусулмонлари идорасининг ахбороти маълумот учун қабул қилинган эди.\nПрезидент Қарорида Қорақалпоғистон Республикаси Вазирлар Кенгаши, вилоятлар ва Тошкент шаҳар ҳокимликлари Маҳалла ва оилани қўллаб-қувватлаш вазирлиги, Ўзбекистон Республикаси Вазирлар Маҳкамаси ҳузуридаги Дин ишлари бўйича қўмита ҳамда жамоат ташкилотлари билан ҳамкорликда Рамазон ҳайити карантин талабларига мувофиқ, халқнинг миллий ва диний анъаналарига мос равишда ўтиши учун тегишли чора-тадбирларни амалга ошириши белгиланган.\nБу йилги Рамазон ҳайити ва намози борасида турли мусулмон давлатлари ўзининг аҳолиси учун фатволар эълон қилди.\nАзҳари шариф Уламолари Кенгаши Коронавирус хавфи давом этадиган бўлса, Ийдул Фитр намозини уйда, бола чақа билан ўқиш жоиз экани ҳақида фатво эълон қилди.\nСаудия Aрабистони уламолари кенгаши раиси ва Илмий тадқиқотлар бошқармаси бошлиғи муфтий Aбдулазиз аш-Шайх коронавирус билан боғлиқ вазиятдан кейин Саудия аҳолиси учун бу йилги ҳайит намозини уйда ўқишга рухсат бериш тўғрисида фатво чиқарди. Фатвога кўра ҳайит намози хутбасиз адо қилинади.\nБирлашган Араб амирлигида ҳам байрам кунлари барча мусулмонларга уйда қолиши ва дўстлари ҳамда қариндошларини табриклашни фақат телефон ёки интернет орқали амалга оширишларини тавсия қилди.\nМалайзия ва Индонезия каби давлатлар эса карантин талабларига риоя қилиб оралиқ масофа сақлаган ҳолда ийд намозлари ўқиладиган бўлди.\n19:53 / 21 май 795\n08:00 / 23 май 670\n425 12:05 / 27 февраль\n640 14:30 / 19.06.2019\n1161 11:00 / 25.01.2019\n690 13:20 / 24.12.2018


Машҳур ошпаз Обаманинг сўнгги юқори даражадаги кечки овқати ҳақида гапириб берди | Бир пиёла чой\n← Тошкентда чиқиндиларни олиб чиқиб кетиш нархи 6,6% га ошади\n“Ҳотамтойлик” ёхуд туман электр таъминоти корхонасидаги қинғирликлар →\nМашҳур ошпаз Обаманинг сўнгги юқори даражадаги кечки овқати ҳақида гапириб берди\nБош ошпаз Марио Батали АҚШ президенти Барак Обаманинг 13-чи ва сўнгги олий даражадаги кечки овқатига тайёргарлик борасида сўзлаб берди. 18 октябрь куни Обама Италия бош вазири Маттео Ренци билан биргаликда овқатланди. Бу ҳақда Associated Press хабар бермоқда.\nКечки овқат Оқ уйнинг Жанубий майсазоридаги чодирда бўлиб ўтди. Унда ҳаммаси бўлиб 400 киши қатнашди. Душанба кунидан махсус таклиф этилган бош ошпаз Батали ва унинг Нью-Йорклик тўртта ёрдамчиси тайёргарлик ишларини бошлади. Мутахассиснинг сўзларига кўра, уни ҳақиқатдан ҳам иссиқ таомлар шинавандаси сифатида ошхонанинг меҳмонлар учун столлар ўрнатиладиган жойдан 200 метр узоқликда жойлаштирилиши хавотирга солган.\nГазак сифатида ширин картофелли равиоли берилди. Ундан сўнг – мускатли қовоқдан тайёрланган салат ва мармар мол гўшти, десертга эса итальянча музқаймоқли олма тарти тортилди. Овқатланиш якунига етгач, барча учун хонанда Гвен Стефани чиқиш қилди.\nИтальянча ошхона устаси дея ҳисобланувчи Баталининг айтишича, кўпроқ Ренци ва унинг рафиқаси сабаб хавотирда. “Одатда паста тайёрлаб, уни дастурхонга тортганингизда сизни америкаликларнинг фикри унчалик қизиқтирмайди. Сиз италияликлардан хавотирда бўласиз”, – деб қўшимча қилди машҳур ошпаз.\nЭслатиб ўтамиз, Марио Батали – пазандаликка бағишланган китоблар муаллифи, ресторатор ва ABC телеканалидаги The Chew шоуси бошловчиси саналади.\nАҚШдаги президентлик сайловлари эса 8 ноябрь куни ўтказилади. Янги давлат раҳбари Оқ уйга келаси йилнинг январида кўчиб ўтади.


Коронавирус — олдинда ҳали «узоқ йўл» бор - xabar.uz\nКоронавирус — олдинда ҳали «узоқ йўл»...\n19.01.2022 21:52 0 1926\nБош директор ЖССТ дастурий, бюджет ва маъмурий масалалар қўмитасининг йиғилишида маъруза қилди.\nДунё пандемиянинг учинчи йилига қадам қўйди, инсоният янги вирусга қарши курашда силжишга эришди, бироқ олдинда ҳали «узоқ йўл» бор, — деди Гебрейесус.\n2022 йил «пандемиянинг ўткир босқичи»га барҳам беришда бурилиш нуқтаси бўлиши мумкин.\n2020 ва 2021 йилларда ЖССТ бюджети 5,8 млрд. долларни ташкил этди. Бироқ пандемия сабабли бундан анча кўп маблағга эҳтиёж туғилдики, хусусий саховатпешалар ва айрим давлатлар ҳисобидан қопланди.\nЖССТ маълумотга кўра, пандемия бошланганидан бери 328 532 929 киши коронавирус билан касалланди, 5 542 359 киши бевосита вирус ва унинг асоратлари оқибатида вафот этди. Пандемиядан энг кўп АҚШ, Ҳиндистон ва Бразилия талафот кўрди.\nЖССТ пандемия коронавирус\nЖамият 14/05, 18:58\nИчкиликбозлик ҳар 10 сонияда бир инсоннинг ҳаётига зомин бўлмоқда


ЎзА - Қумқўрғонда 100 дан ортиқ янги лойиҳа ишга туширилади\n24.09.2018 17:40:56 Чоп этиш версияси\nҲозирги кунга қадар жами қиймати 41 миллард 109 миллон сўмлик 54 лойиҳа ишга туширилган бўлиб, бунинг натижасида 300 дан ортиқ янги иш ўринлари яратилди.\nБу ҳақда Халқ депутатлари Қумқўрғон туман Кенгашидаги Тадбиркорлар ва ишбилармонлар ҳаракати – Ўзбекистон Либерал-демократик партияси депутатлик гуруҳининг навбатдаги йиғилишида маълумот берилди.\nЙиғилишда халқ вакиллари туман молия бўлими бошлиғи Х.Чориевнинг ҳисоботини тингланди, дея хабар бермоқда Тадбиркорлар ва ишбилармонлар ҳаракати – Ўзбекистон Либерал-демократик партияси матбуот хизмати.\nТуманда етиштирилаётган мева, сабзавот ва полиз маҳсулотларини қайта ишлашга мўлжалланган қиймати 11 миллон 22 минг долларга тенг бўлган лойиҳа амалга оширилиши режалаштирилган бўлиб, лойиҳа доирасида 80 дан ортиқ кишининг бандлиги таъминланиши кўзда тутилган.\nҲозирги кунда тумандаги барча корхоналар томонидан ишлаб чиқарилган маҳсулотларнинг 80 фоизи экспорт қилинмоқда. Шу билан бир қаторда ҳудудда яна бир лойиҳа – ингичка толали пахтани қайта ишлаш орқали экспортбоп маҳсулотлар ишлаб чиқаришни йўлга қўйилади.


Игнатий Нестеров: Энг, энг, энг\nОсиё Кубокларида 5 марта (2004, 2007, 2011, 2015, 2019) иштирок этиб, бу борада Осиёнинг ягона футболчиси ҳисобланадиган Игнатий Нестеров “энг” сўзи билан боғлиқ хотираларни ёдга олди.\nМаълумки, Нестеров Осиё Кубогида иштирок этиш бўйича қитъамиз рекордчиси ҳисобланади. У бешта Осиё Кубогида жами 17 бор терма жамоамиз дарвозасини қўриқлаган.\nЭнг эсда қолган турнир\nОсиё Кубоги-2019ни энг эсда қолган мусобақа дея оламан. Бу ҳар томонлама яхши ўтди. БАА ўзида мусобақани жуда юқори савияда ташкил этди. Ташкилотчилик томонлама умуман муаммо кузатилмади.\nЭнг эсда қолган ўйин\nЭнг эсда қолган баҳс сифатида 2015-йил Австралияда бўлиб ўтган Осиё Кубогида Жанубий Кореяга қарши кечган учрашувни айтган бўлардим. Чорак финалдан ўрин олган мазкур баҳс жуда қизиқ кечганди. Биз охиригача курашганмиз, фақат қўшимча бўлимларда ўтказиб юборилган иккита гол туфайли ютқазиб қўйгандик.\nЭнг эсда қолган ғалаба\nЭнг эсда қолган ғалаба ҳам 2015-йил бўлган. Гуруҳ босқичида Саудия Арабистонини 3:1 ҳисобида мағлуб этгандик. Буни Осиё Кубоклари тарихида энг яхши ўйинларимиздан бири деб биламан.\nЭнг аламли мағлубият\nЭнг аламли мағлубият ўтган йил рўй берди. Австралия билан 120 дақиқа яхши ўйнаб якунда пеналтилар сериясида ютқазиб қўйдик. Олдинги тўқнашувларда Австралияга қарши бу қадар ишонч билан ўйнамагандик. Биринчи марта бу жамоани мағлуб этишга жуда яқин келгандик. Афсуски, пеналтиларда омадимиз келмади.\nИгнатий Нестеров Локомотив


Ўқув семинарлар тажриба оширишда муҳим жараён | Ўзбекистон "Адолат" социал-демократик партияси\n11 Июль, 14:43 • Семинар, Тошкент шаҳри, Янгиликлар • 125 марта кўрилди • Комментариев к записи Ўқув семинарлар тажриба оширишда муҳим жараён нет\nБугунги даврни компьютер технологияларисиз тасаввур қилиб бўлмайди. Бироқ, техника асрида юрт тараққиёти учун ҳар бир мутахассис етук малакага эга бўлиши лозим. Шу маънода партия Сиёсий Кенгаши томонидан тизимда фаолият юритаётган кадрлар учун семинарлар ўтказиш жорий қилинди.\nАнашу вазифалардан келиб чиққан ҳолда, Ўзбекистон “Адолат” СДП Тошкент шаҳар Кенгаши ҳам Тошкент давлат иқтисодиёт университети қошидаги Академик лицейда туман Кенгашлари раислари, ижрочи котиблар ҳамда партия фаоллари учун ўқув семинар ташкил этди. Унда жамиятнинг барча бўғинларига кириб борган компьютер технологияси бўйича янгиликлардан хабардор бўлиш, улардан фойдаланиш, интернетдан ахборот олиш қулайликлари билан таништиришга ҳамда ходимларнинг кўникмаларини оширишга эътибор қаратилди.\nЎқув жараёнида партия ходимлари компьютер техникаси ва унда ишлаш усуллари ҳақида кўплаб маълумотларга эга бўлишди. Машғулот жараёнида иштирокчилар дастурлаш, матнда ишлаш бўйича тажриба алмашишди. Амалий топшириқларда ўзларининг билимларини синаб кўришди.\nЎтказилган семинар компьютер саводхонлигимизни оширишда жуда ўринлидир, — дейди, партиянинг Сергели туман Кенгаши раиси Ойгул Пернебекова. – Маълумки, технологиялар бугунги кунда тезкорлик билан ривожланиб бормоқда. Албатта, бу жараёнда техника имкониятларидан ўз ўрнида фойдаланиш ва тажрибамизни ошириб бориш муҳим деб, ўйлайман.\nСеминарда мутахассислар томонидан замонавий компьютер ва ахборот технологияларини эгаллаш, дастурий воситалардан фаолиятда кенг фойдаланиш, интернетда ишлашнинг тартиб-қоидалари хусусида тушунчалар бериб ўтилди. Машғулот давомида туман Кенгаши раислари Ж.Тошев, Б.Абдухолиқов, Т.Абдурахмоновалар, ижрочи котиблар Д.Одилов, З.Ризоқуловалар компьютерда ишлаш кўникмалари юзасидан фаоллик кўрсатишди.\nЎқув семинар якунида партиянинг Тошкент шаҳар Кенгаши раиси Равшан Талипов ходимларнинг компьютер саводхонлигини оширишда амалий тарзда машғулот ўтиб берганликлари учун Тошкент давлат иқтисодиёт университети мутахассисларига миннатдорлик билдирди. Иштирокчилар эса, ўзларини қизиқтирган саволларига соҳа эгаларидан атрофлича жавоб олишди.\nЎқув семинарлар тажриба оширишда муҳим жараён was last modified: Июль 11th, 2018 by matbuot\n« Экспорт кўлами янада ошади Йиғилишда якуний натижалар ҳақида маълумот берилди »


Яхши буржлар – 5 та енг кўнгли тоза беғубор буржи ҳақида - Tush tabiri mukamal sayt\nЯхши буржлар – 5 та енг кўнгли тоза беғубор буржи ҳақида\n1-ўринда Балиқ буржи\nРаҳм-шафқат балиқ буржи вакиллари табиатига асосланади. Улар жуда сезгир. Улар бошқа кишиларнинг тажрибаларини ўзларига ўхшатадилар. Улар жудайям юмшоқ одамлардир. Албатта, уларнинг сабр-тоқати чексиз емас. Балиқлар ҳатто жахиллари чиқиб ғазабланишади. Аммо улар одатда одамларга меҳр-мурувват кўрсатишади. Балиқ буржи вакиллари ҳар қандай кишининг ўз камчиликларига ега бўлиш ҳуқуқини тан олади. Ва бошқаларни ҳукм қилмаслик учун етарли услуби мавжуд\n2-ўринда Қисқичбақа буржи\nҚисқичбақа бурж вакиллари-еҳтиёткор ва орзуман одамлар. Улар бошқаларнинг кайфиятини сезишади, ўзларининг ҳис-туйғулари кўпинча атроф-муҳитга боғлиқ. Улар илиқлик ва ёруг ъодамлар, улар хушёқиш ва меҳрибонлик билан ажралиб туради. Улар жуда ғамхўрлик қиладилар. Улар йўқолиб қолган мушук ёки итни топиб олсалар қувонч билан иситиб қўйишади. Қисқичбақа бурж вакиллари оила аъзоларига яхши ғамхўрлик қилишади, Бу уларга туғилганидан буён хосдир.\n3-ўринда Ўқ отар буржи\nЎқ отар буржи вакиллари одамларга ишониш билан таъминланганлар. Қандай бўлмасин, булар ҳаммаси қарама-қаршилигини исботламагунча, улар атрофдаги ҳамма нарса яхши ва ҳалол еканлигига ишонишади. Шунинг учун, Ўқ отар бурж вакиллари ҳар доим одамларга ёрдам беришга, яхши маслаҳат беришга ёки хизмат кўрсатишга тайёр туришади. Айниқса, ёрқин мехрибонлик Ўқ отар буржи вакиллари меҳр-муҳаббати ҳар доим уларга ишонадиган дўстлар билан боғлиқдир. Бироқ Ўқ отар бурж вакиллари биринчи бор келганларга яхши хайр-еҳсон қилишлари мумкин ва бунинг ўрнига махсус миннатдорчиликни кутишмайди.\n4-ўрин Қовға буржи\nҚовға бурж вакиллари туғилганиданоқ мехр муруватли ва клишувчан. Улар осонлик билан янги дўстлар орттиришади, чунки улар биринчи танишган одамлари билан ҳам ҳудди ески танишларидек мулоқот қилишади. Уларнинг мехр-мурувати ва етибори дўстлари томонидан қадрланади. Қовға бурж вакиллари ҳар биро дам билан тил топишииб кета олади. Уларнинг дунё қарашлари кенг, шунинг учун қовға бурж вакиллари одамларни муҳокама қилмайдилар. Бу бурж вакиллари дўстларига биринчи ўринда ёрдам беришади.\n5-ўрин Арслон буржи\nАрслон бурж вакиллари копгина талантларга егалар. Улар – ёрқин шахс, диққатни жалб қилишни ва етиборда бўлишни истайдилар. Одатда, бу белгининг вакиллари етарли даражада донолар. Шоҳ қалби кенг бўлиши керак деб ўзларига шарт қўйишган. Арслон буржи вакиллари сахийликни кўрсатиб, бошқаларга ёрдам беришни яхши кўришади. Арслон буржи вакиллари ҳайрат ва илтифот сўзларини ешитганларида, улар ерийдилар ва мушукка ўхшашади. Бундай пайтларда уларнинг меҳр-муҳаббат даражаси енг юқори чўққига кўтарилиши мумкун.\nChakaloq parvarishi Bolani qanday parvarish qilish kerak:


КЕЧИКТИРИЛГАН САВОЛ - «ХАЛҚ ОВОЗИ» - Тожикистон Республикаси Ҳукуматининг ӯзбек тилидаги расмий нашрияси\nЧоп этилган 15 Январ 2015\tКӯришлар: 1090\nТожикистон Республикаси қошидаги Стандартизация, метрология, сертификация ва савдо назорати агентлигида уюштирилган матбуот анжумани иштирокчилари – журналистлар ўтган йил сабоқларини тинглар экан, ҳар бир факту рақам уларни таҳлил оламига етаклагани шундайгина кўриниб турарди. Диктофонларнинг қизил чироқлари ёнган, оқ қоғозлар бетига бири-бирини етаклаб, ҳарфлар, сўзлару гаплар тушарди. Тиниш белгиларига навбат етмас, вақтни қизғанган журналист аҳли ўз бошида кечаётган хаёлларни иссиғида ёзиб қолдирмоққа шошилмоқда…\nУлар орасида «Халқ овози» вакили ҳам бор эди. Келинг, ўнлаб тожик ва рус тилларида битилган ёзувлар оша ягона ўзбекча лисондагисига бирга назар солайлик.\n«Умуман, агентликнинг озиқ-овқат маҳсулотлари сифатини аниқлаш лабораториялари хулосаларига кўра, 2014 йили 129, 353 тонна гўшт маҳсулотлари, 154, 38 тонна ўсимлик мойи, 9,84 тонна макарон, 322 тонна ун, 7,74 тонна қандолатчилик маҳсулотлари, 184 тонна ғалла маҳсулотлари, 12,3 тонналик озиқ-овқат қўшимчалари, икки тонна суту қаймоқ, 15,4 тонна консерва, 136,26 тонна мева-ю сабзавот стандарт талабларига жавоб беролмайди деб топилди ва қайта ишлов бериш учун корхоналарга қайтарилди ё нобуд қилинди» (Тожикистон Республикаси Ҳукумати қошидаги Стандартизация, метрология, сертификация ва савдо назорати агентлиги директори Бахтиёр Шукурзода ҳисоботидан).\nЭсга тушиб кетди! «Автобус жўнайвермагач, ёнимдаги йўловчи мўйна ёқали курткаси ва қимматбаҳо телпагини ечишга тутинди:\n-Куйиб ўлдим-е, қачон ҳайдаркин? Ҳой, шофёр, кетамизми-йўқми?\nБундай башанг кийинганлар одатда «Лексус», ҳеч бўлмаса «Мерседес»да сафарга чиқиши керак эди. Ажабланиб, сўрамасликнинг иложини тополмадим:\n-Ука, узоққа сафар қилган кўринасиз?\nНотаниш йигит чўнтагидан рўмолча чиқариб, юз-бошини артаркан, журналистнинг «қармоғи»га илинди-қолди.\n-Ватанга қайтиб кетяпман. Келганимга бир ҳафта бўлмай, чақиришяпти. Бир шеригимиз «больница»га тушибди. Бормасам, иш жойини бой берамиз.\nШу билан орадаги истиҳола пардаси кўтарилди. У «Ватан» деб киноя билан Россияни айтган экан.\n-Одамлар Россиядан ҳайдалса, мен уйимиздан «депорт» бўлганман,- йигит сўзамолроқ чиқиб қолди,- ўн икки йилдан ошди. Қишда бир ой отпуска беради, холос. Ҳозиргидай, баъзан уйга кирар-кирмасимиздан телефон қилиб қолишади.\nБошқа савол беришга ўрин қолмади. Янги танишим баъзи бировлардек сир сақламади – очиғини айтди.\nУнинг гапига қараганда, «коженка»-ю телпагига қараб баҳо бермаслик керак. Иккаласини ҳам, умуман бутун уст-боши, болаларининг ризқини «МС»дан топади.\n-Домодедово аэропортига яқин жойда улкан «МС» бор, шу ерда «сортировщик»ман, - дейди у. - Янги партия «поступление» бўлса, сайлаб-сайлаб оламиз. Ётоқжой бепул, еб-ичиш муфт, кийим-бошни сотиб олмаймиз.\nРус тилидаги қисқартма сўзни ўзларича «Саховатлилар маркази» деб аташаркан. Уларнинг ўз таъбири билан айтганда, «МС»га ҳар куни юзлаб машина «юк» ағдарармиш.\n-Давлат стандарти талабларига мос тушмаган, санэпидстанция савдодан олиб ташлаган озиқ-овқат, саноат моллари, бунинг устига шаҳарликлар уйини тор қилиб ётган ёки модадан қолган моллар тинимсиз келаверади, келаверади,- сўзида давом этади суҳбатдошим,- безор бўлиб кетамиз…\nБу суҳбатдан хаёлий ечим: демак, бизнинг мамлакатимиз ҳам тараққий этган давлатлар изидан собит қадамлар билан боряпти – яқин орада хорижлик муҳожирлар ташландиқ бойликларимиз ҳисобидан яшай бошлайди, оиласини боқади ва бойваччалардек кийинишади.\nҲисобот берувчи Бахтиёр Шукурзоданинг ахборотидан маълум бўлишича, деярли 130 тонналик гўшт маҳсулотлари, 15 минг 381 килограммлик турли консервалар савдодан олиниб, нест-нобуд қилинган. Карантин хизмати, санэпидстанция мутахассислари сотилишини ман қилган ва божхона мусодарасига тушган маҳсулотларни ҳам ҳисобга олсак, юзлаб тонна озиқ-овқат чиқит сифатида йўқотилган бўлади.\nАгентлик директори савдога чиқарилмаган озиқ-овқат маҳсулотлари, асосан, ташиш ва сақлаш шароитлари ноқулайлиги сабабли яроқсиз, деб топилганини таъкидлади.\nШу ўринда яна бир муҳожир ватандошимиздан анча илгари эшитганим:\n-Бешта ресторанга таъминотчи эдим,-Ж. Румий ноҳиясидаги Фрунзе номли қишлоқ жамоатида яшовчи киши ҳикоя қилганди. –У пайтлар бизда аҳвол оғирроқ, ўтган асрнинг охирги йиллари эди. Москванинг халқи жуда нозик. Ёғга бир марта гўшт, тухум ё «пирожки» пиширилдими, тамом, уни тўкиб ташлаш лозим. Мен бу ёқда қийинчиликни кўрган одам увол бўлади деб, ёрдамчиларимга айтиб тўплаттирдим. Ҳар куни 150-200 литрлик мойни ётоқххонамизга йиғавердик. Омборда сақлаб бўлмайди, билиб қолсалар ишдан ҳайдаб юборишлари мумкин.\nУнинг узундан-узоқ ҳикоясини қисқа қилсак, қўл остида ишлайдиган муҳожирларни уйларига қайтиш пайти икки-уч бочкадан олиб кетишга мажбур қилиш ҳам натижа бермабди.\n-Беш давлатдан ўтказиш қимматга тушганидан,- деганди суҳбатдошим,-бечоралар ялинарди…\nХўш, бизда-чи? Балиқфурушлар, чалпакпазлар, қуймоқ пишириб берувчилар ёғ тамом бўлиб кетгунча усти-устига пишираверишади.\nАфсуски, бу ҳақда анжуман қатнашувчиларидан ҳеч ким сўрамади. Мен эса давлат тилига ҳурматим нуқтаи назаридан акцент билан гапириш ё бирон сўзни ноўрин ишлатишдан ҳадиксираб, тил ёришга ботинолмадим.\nАммо, бу савол албатта, таржима қилиниб, ёзма тарзда берилади.\nЎтган замон ҳикояси\nКарам чол фақат ўзи яшаётган қишлоқда эмас, балки ўша пайтда Қалъаи Сурх, деб аталган районда темир каравотга эга бўлган биринчи одам эди. Оддий каравот. Тўрт оёқли, суянгич-панжарали симкаравот. Лекин чол бу каравоти билан жуда-жуда фахрланарди. Қиёслаш учун айтадиган бўлсак, ҳозирда «06», «Жигули» ё «ГАЗ-24» сотиб олган одамлардан камроқ гердайиб юрмасди. Бу каравотни марказга кўчиб кетган қизи юборганди.\nБугун: 02-10-2020 03:07:01


Сенат илк сайёр кенгаши Сирдарёда бўлди. "Сардоба" тошқини зарарини қайта ўрганиш таклиф қилинди\n25 октябр 2020, Тошкент вақти: 22:09\n5 сентябрь куни Сирдарёда Олий Мажлис Сенати Кенгашининг сайёр мажлисида “Сардоба” сув омбори фожеасида вайрон бўлган аҳоли уй-жойларини тиклаш бўйича ҳисоботлар тингланди.\nМатбуот хизматининг хабар қилишича, Сенат раиси Танзила Норбоева билан Сирдарёга борган Сенат аъзолари, Вазирлар Маҳкамаси мутасаддилари, маҳаллий депутатлар ва раҳбарлар сайёр мажлисда қатнашган.\nМажлисда айтилишича, “Сардоба” тошқинида уйини йўқотган аҳолидан тушган мурожаатлар ортидан, Сенат ишчи гуруҳи шу йилнинг 14-18 август кунлари Сирдарё вилоятининг Мирзаобод, Оқолтин ва Сардоба туманларига борган, аҳоли билан учрашган.\n"Ишчи гуруҳ саъй-ҳаракати билан ижтимоий соҳа объектларида бажарилган қурилиш-таъмирлаш ишлари учун 9,5 млрд. сўм маблағ тўловлари тўланмаётганлиги аниқланиб, ушбу маблағлар қурувчи ташкилотларга тўлиқ ундириб берилди. Қолаверса, Сардоба туманидаги “Global Idea” МЧЖга 10,0 млрд.сўм кредит маблағи ажратилиши таъминланди", дейилади Сенат ахборотномасида.\nШу йилнинг 1 майида "Сардоба" сўм омбори тўғони ёрилиб кетган ва оқибатда, расмий маълумотга кўра, жами 4 710 та хонадонга талафот етган, бундан 2 211 таси яроқсиз, 2 499 таси таъмирталаб ҳолатга келган.\nСенат сайёр йиғилишида қайд этилишича, тошқиндан буён, зарар етган ҳудудлардаги талафот миқдори ҳануз тўлиқ аниқланмаган, уйсиз қолган аҳоли, хўжалиги касод бўлган фермер ва деҳқонлар зарари ҳануз тўлиқ қопланмаган.\nМажлис якунида жабр кўрган фуқаролар муаммоларини яна бир бор ҳукумат даражасида Ишчи гуруҳ ташкил қилиб, пухта ўрганиш ва Ҳукумат комиссиясига янги таклиф киритиш лозимлиги таъкидланди.


ИНТЕРНЕТ ЧАНГАЛИДАН ОГОҲ БЎЛИНГ — Zamaxshariy.uz\n25 июля, 2018 admin Без рубрики\nДин номи билан иш юритаётган ғаразли кимсалар ёшларни ўз тузоқларига илинтиришда интернетдан усталик билан фойдаланмоқда. Ўзларини “яқин дўст” ёки “ҳидоятга чорловчи” сифатида танитиб, ёшларни тўғри йўлдан чалғитмоқда.\nҲозирги кунда Хитойда 500 миллиондан, Россияда 50 миллиондан, Ўзбекистонда 10.2 миллиондан ортиқ интернетдан фойданувчи рўйхатга олинган. Эндиликда ижобий ёки салбий мазмундаги ахборотларнинг глобал тармоққа чиқиши учун бир сония кифоя.\nАфсуски, кўп ёшлар Ислом ниқоби остида олиб борилаётган бузғунчи ҳаракатларнинг қурбони бўлиб, дин душманлари қуролига айланиб қолмоқдалар. Улар нозик чегара чизиғини англамай, шундай тарғиботларга учиб, ўз дини, диндошлари, халқи ва ўзи туғилиб ўсган Ватанига қарши исён қилишгача бориб етмоқдалар.\nБузғунчи оқимлар ўз саҳифаларида ёритилган фикрларни асослаш учун, асосан, Ибн Таймия, Абу Аъло Маъдудий, Муҳаммад ибн Абдулваҳҳоб, Ҳасан ал Банно, Саййид Қутб, Муҳаммад Илёс Кандеҳлавий, Тақиюддин Набаҳоний, Абдул Қадим Заллум, Саид Нурсий, Фатҳулла Гулен каби қўштирноқ ичидаги уламоларнинг манбаларидан иқтибослар келтиришади.\nАфғонистонда Толибон ҳаракати ўз сафига янги аъзоларни жалб этиш, эришилган “ютуқлар”ни овоза қилиш ва зарур маълумотларни эълон қилиш мақсадида 2011 йилнинг май ойидан бошлаб дунё бўйлаб оммалашган “Twitter” ижтимоий тармоғидан фойдалана бошлаган. Ваҳоланки, Толибон ҳаракати телевизор, радио сингари замонавий технологияларни мутлақо инкор этиб, ўз аъзоларини булардан эҳтиёт бўлишга қаттиқ буюрар эди.\nҲозир интернетда тарқатилаётган маълумотларнинг ранг-баранглиги ва кўплигидан уларнинг қай бири тўғри-ю, қай бири нотўғри эканини ажратиб олиш мушкул. Ислом душманлари мусулмонлар ўртасида фитна чиқариш учун интернет – “ўргимчак тўри” дан жуда усталик билан фойдаланишмоқда. Биргина “Facebook” ижтимоий тармоғида турли тилларда бир қанча гуруҳлар очиб, сохта ғояларини мунтазам равишда тарқатиб, кўпайтириб боришяпти.\nШу ўринда машҳур олим, марҳум Муҳаммад Саид Рамазон Бутийнинг террорчилар хусусида айтган қуйидаги сўзларини келтириш лозим: “Улар бир вақтнинг ўзида бирор айби йўқ мусулмонларни кечаси бўғизлаб кетишни “шариат рухсат берган иш” дейдилар. Улар оддий йўловчилар тўла самолётни ичидаги айбсиз инсонлар билан қўшиб портлатиб юборишни ҳам “шариатда бор иш” дейдилар. Ҳар ким кўзларини юмиб, Расулуллоҳ (саллаллоҳу алайҳи ва саллам) бугун орамизда юрибдилар, деб ҳаёл қилсин. Ул зот шундай разил ишларга рози бўлар эдими?”\nМуқаддас ислом динида бегуноҳ инсон қонини тўкиш бузғунчиликнинг энг улкан кўриниши ҳисобланади. Ислом дини ҳатто чумолига озор беришдан ҳам қайтаради. Бундай ваҳшийликни қилаётганлар динга эътиқод қилгани ҳақида қанча лоф урмасин, қилган ёвузликлари бу даъволари сохта эканини фош этмоқда.\nPrevious Post:ДИННИ НИҚОБ ҚИЛГАНЛАРНИНГ ҚИСМАТИ\nNext Post:МАЗҲАБСИЗЛИК – АЙНИ ЗАЛОЛАТДИР


Муомала даври 6 ой бўлган Марказий банк облигацияларини жойлаштириш бўйича 2020 йил 14 июль куни ўтказилган аукцион натижалари ҳақида маълумот - Ўзбекистон Республикаси Марказий банки\nМуомала даври 6 ой бўлган Марказий банк облигацияларини жойлаштириш бўйича 2020 йил 14 июль куни ўтказилган аукцион натижалари ҳақида маълумот\nЯнгиланган сана: 14 Июл 2020, 16:09\nЖорий йилнинг 14 июль куни Марказий банк томонидан Ўзбекистон республика валюта биржасида муомала даври 6 ой бўлган 1 млн. сўм номинал қийматга эга, умумий ҳажми 250 млрд. сўмлик 250 минг дона Марказий банк облигацияларини жойлаштириш бўйича аукцион савдолари ўтказилди.\nАукционда иштирок этиш учун 7 та тижорат банкидан жами 280,5 млрд. сўмлик пул маблағлари келиб тушди. Шундан, 250 000 дона облигацияни сотиб олиш учун 250,6 млрд. сўм ҳажмидаги рақобатли буюртманомалар таклиф этилди.\nАукцион давомида 250 000 дона қимматли қоғозлар 250,6 млрд. сўм қийматида жойлаштирилди (чиқарилиш умумий ҳажмининг 100 фоизи).\nАукционда жойлаштирилган облигацияларнинг сўндириладиган умумий ҳажми 250,0 млрд. сўмни ташкил этади.\nАукцион натижаларига кўра, қимматли қоғозларнинг ўртача тортилган даромадлилиги йиллик 14,48 фоизни, минимал даромадлилик даражаси - 13,94 фоизни ва чегириш нарх бўйича максимал даромадлилик даражаси - 15,00 фоизни ташкил этди.\nОхирги янгиланиш: 29.09.2020, 00:20 (GMT+5)


Марварид — Dilkashradio.com\nДенгиз. Kўм-кўк денгиз қуёш нурида ўз гўзаллигини кўз-кўз қилмоқда. Соҳилда бир йигит қизга севги изҳор қилаяпти. Сўзлаб бўлгач, бирданига денгизга сакраб, бир неча дақиқа йўқ бўлиб кетди. Мана, у сув тагига чаққонлик билан сузиб шўнғиб кетаяпти. Ниҳоят денгиз тубидаги бир нечта чиғаноқларни очиб, ичида товланиб турган дурларни эҳтиётлик билан қўлига олди. Сўнг яна ўшандай тезлик билан юқорига сузиб чиқди. Қўлидаги марваридларни қизга тақдим этди. Тақдим этаркан қизнинг кўзларида шодлик ва муҳаббатни кўрди. Ассалому алайкум, қадрдонлар мен Лола яна сиз билан биргаман. Тинглаганларингиз бир фильмдан лавҳа эди.\nАёл зоти борки, гўзалликка ошно, нафисликка интилувчан бўлади. Гўзалликнинг яралиши мўъжизадир. Асрлар давомида ҳам момоларимиз, аслзодалару оддий канизаклар ҳам шода-шода марварид тақишган. Ўтмишимиз ва бугунимизда ҳам марварид энг оммалашган, нозик ва нафис тошлардан биридир. Бу тош асосан заргарлик санъатида ишлатилади. Умуман марваридлар органик модда ҳисобланади. Улар асосан катта дарё ва денгизларда пайдо бўлади. Миср маликаси марваридни яшариш ва қаримаслик воситаси деб атаган. У айнан шу кукунни ичиб, қувват олган. Ошқозон касалликларини ҳам фиръавнлар даврида марварид кукуни билан даволашган…\nМарваридлар, инсонлар каби умр кўради. Афсоналарга кўра, эгаси билан баробар яшайди. Уларда ҳам яшаш тарзи босқичма-босқич давом этади. Болалиги, ўспиринлиги ва навқиронлик даври… Айни пайтда заргарлик савдо расталарида сотилаётган марваридлар думалоқ ва чўзинчоқ шаклда. Улар болаламайди. Кексалик даврида марварид майдаланиб кетади. У тахминан 50-60 йил яшайди. Қадимда марвариднинг ранги ва хусусияти йўқолиб бораётган пайтда паррандаларга едиришган. Парранданинг ахлатидан ёки сўйилиб, ошқозони ёриб олинганда марварид яна ўз рангига қайтган. Ана шу усулдан фойдаланиб, тошни янгилаб олишган.\nШарқликларнинг бу тошга ўта қизиқишганини билиш мушкул эмас. Мисол учун тарихий суратларни кўздан кечириш асносида маълумки, Хиндистон подшоси – бобокалонимиз Заҳириддин Муҳаммад Бобурнинг бош кийимларида, яъни саллаларида марварид шодасини кўриш мумкин. Бу тош олижаноблик тошидир. Энг сифатли марваридни Ҳиндистонда топасиз. Соҳа мутахассислари сифатли марваридларни асосан Ҳинд океанидан топишади. Савдо расталарида Туркиянинг марваридларини кўриш мумкин. Афсуски, Туркия марвариди паст нав ҳисобланади. Бир киши бир неча йил олдин Ҳиндистонга қилган сафарида марвариднинг бир шодаси уч ярим минг доллар эканини кўриб ҳайратланган экан.\nМарваридлар ҳам бошқа қимматбаҳо ва жавоҳир тошлар сингари инсон саломатлигига фойдали. Асосан яшартирувчи тош гуруҳига киради. У учта хусусиятга эга: соғликни яхшилайди, мустаҳкамлайди, кишининг энергетик, яъни қувват балансини оширади. Айни пайтда машҳур косметик компаниялар марвариддан тайёрланган косметик воситаларни ишлаб чиқаришади. Қадоқланган юз ва тана учун мослаштирилган кремлар жуда қиммат. Дунёда аслзодалар, машҳур санъаткорлар бу косметик воситалардан фойдаланишади. Марварид танлашдан олдин унинг думалоқлигига, йириклигига ва оппоқ ва товланиб туришига эътибор қаратинг.


Энг яхшиларни аниқлаш шартлари ўзгаришсиз қолган. Coca Cola Суперлигасининг 14 клуби бош мураббийлари ҳамда сардорлари кўрсатилган номзодларни учталикка жойлаштириб чиқади. Дастлабки ўринда кўрсатилган номзод 3, мос равишда кейинги икки ўриндагилар 2 ва 1 очколик бўлади. Шунингдек, Tribuna.uz нашри футбол мухлислари ўртасида сўровнома ўтказади. Бунда мухлислар овози катта аҳамиятга эга бўлиб, биринчи ўринни эгаллаган номзод 6, мос равишда кейингилар 4 ва 2 очкодан қўлга киритади. Якунда энг кўп балл тўплаганлар ойнинг энг яхшилари сифатида эътироф этилади.\nСамвел Бабаян “Локомотив” 3 ўйин, 2 ғалаба, 1 дуранг\nВадим Абрамов “Бунёдкор” 3 ўйин, 2 ғалаба, 1 дуранг\nАндрей Шипилов “Металлург” 3 ўйин, 2 ғалаба, 1 дуранг\n« Coca-Cola Суперлигаси, 26-тур: “Андижон” – “Қизилқум” 1:0\nНоябрь ойининг энг яхши футболчиси бўлишга номзодлар »


МИБ: Ҳашар – ободлик белгиси - Zamin.uz\n10:56 / 13.03.2021\nМИБ: Ҳашар – ободлик белгиси\nМаълумки халқимиз маънавиятида, қадриятларида бошқа халқлар ўрганса ва ўз тажрибасида қўллашга арзийдиган кўпгина ибратли тажрибалари мавжуд. Масалан, ҳашар деб аталган тадбир кўпчиликни бирдамликка, аҳилликка ва меҳр-оқибатга ундаши билан ажралиб туради.\nРеспубликамизда жорий йилнинг 13 март куни “Наврўз” умумхалқ байрамини муносиб нишонлашга тайёргарлик кўриш, шунингдек маҳаллаларни ободонлаштириш ва кўкаламзорлаштириш мақсадида 2021 йил 13 март куни мамлакатимизнинг барча ҳудудларида «Обод ва кўркам маҳаллам» ободонлаштириш ва кўкаламзорлаштириш умумхалқ хайрия ҳашарини ўтказиш белгиланди.\nШу муносабат билан Бош прокуратура ҳузуридаги Мажбурий ижро бюросининг марказий аппарати ходимлари томонидан маъмурият жойлашган бино атрофи ва ички ҳудудлари тартибга келтирилди, ариқлар, кўчалар ва йўлаклар тозаланди, дов-дарахтларни буталаш ишлари амалга оширилди.\nАлбатта, бу каби хайрия тадбирлари барчани ягона мақсад йўлида бирлаштириш баробарида, келажагимиз эгалари қалбида меҳнатсеварлик туйғусини шакиллантириш, шунингдек миллий қадриятларимизни улуғлаш ва умумхалқ байрамини муносиб кутиб олишга хизмат қилади. “Замин” янгиликларини “Youtube”да кузатиб боринг\nЯнгиликлар » Жамият » МИБ: Ҳашар – ободлик белгиси


Автомобиль транспорти мамлакатимиз иқтисодиёти, жумладан, "Навоий кон-металлургия комбинати" давлат корхонаси бўлинмалари учун ҳам муҳим аҳамиятга эга.\nУшбу касбнинг моҳир усталари мавжуд қийинчиликларга қарамай, ҳар қандай об-ҳаво шароитида ҳам ўз зиммаларига юкланган вазифани шараф билан адо этиб, юртимиз иқтисоди юксалишига муносиб ҳисса қўшиб келмоқдалар. Уларнинг касб байрамини бу йил ҳам Марказий кон бошқармаси ходимлари муносиб нишонлашди.\nЭрта тонгдан Зарафшон шаҳри аҳолиси шодиёна учун махсус тайёрланган майдонга кела бошлади. Бу ерда улкан техника воситалари ва бошқа турли русумдаги автомобиллар саф тортди. Байрам тадбирлари "Қизилқум" марказий ўйингоҳида давом этди. Бу ерда комбинат автокорхоналари жамоалари ўртасида мусобақа ташкил этилди. Унда ҳайдовчилар машиналарни безатиш, бошқариш, йўл ҳаракати қоидалари бўйича ўзаро беллашдилар. Мусобақада Навоий шаҳрининг 3-автокорхонаси жамоаси биринчи, Шимолий кон бошқармасининг 1-автокорхонаси иккинчи ва 5-кон бошқармасининг 6-автокорхонаси учинчи ўринларни эгаллади. Fолиб жамоалар пул мукофоти билан тақдирланди.


Самарқандда қанча хонадон обод бўлди? - zarnews.uz\nВилоятдаги 1097 та маҳалла фуқаролар йиғинларида 47 минг 703 та камбағал оила мавжуд.\nМаҳалла ва оилани қўллаб-қувватлаш вазирлиги Ватанимиз мустақиллигининг 29 йиллигига муносиб тайёргарлик кўриш, пандемия оқибатларини юмшатиш ҳамда халқимизнинг кайфиятини кўтариш, оғир шароитда яшаётган оилаларни камбағалликдан олиб чиқиш каби эзгу мақсадлар билан “Жонажон юртим ободлигига ўз ҳиссамни қўшаман” шиори остида долзарб уч ойлик эълон қилди.\nОйлик доирасида биринчи навбатда юқорида қайд қилинган камбағал оилалар турмуш шароитларини яхшилаш ишларига алоҳида эътибор қаратилмоқда. Жумладан, бугунги кунгача 9 минг 481 та камбағал оиланинг уй-жойлари тартибга келтирилди.\nМисол учун, 160 та эҳтиёжманд фуқаролар яшаш хонадонларининг том қисми таъмирланди, 1369 тасининг фасади рангланди. Бундан ташқари, 2643 та хонадоннинг ички хоналари, 1385 тасининг деворлари таъмирланди. Ўрганиш асосида 1885 та камбағал оиланинг тандирхона ва ўчоқхоналари, 1500 га яқин хонадонда ёрдамчи хўжалик бинолари тартибга келтирилди.\nЎрганишлар давомида вилоятда рўйхатга олинган 47 минг 703 та камбағал оиланинг 3512 таси ишсиз эканлиги аниқланди. Уларнинг 2369 таси иш билан таъминланди.\nҚайд қилиш лозимки, эҳтиёжманд ва камбағал оилаларни моддий ва маънавий қўллаб-қувватлаш, ижтимоий аҳволини яхшилаш замирида аҳоли ўртасида меҳнатсеварлик, эртанги кунга умид туйғуларини шакллантириш асосий вазифа саналади.\nШу боис, иш билан таъминланган камбағал оила вакилларининг 614 нафари мавжуд бўш иш ўринларига, 1086 нафари ҳақ тўланадиган жамоат ишига жалб қилинган. Шунингдек, 589 кишига ўзини ўзи банд қилиши, 35 та эҳтиёжманд оилага субсидия, тадбиркорликка иштиёқи бор, лекин имкони йўқ 25 оилага имтиёзли кредит олишида кўмаклашилди.\nУмуман, ойлик доирасида ҳар бир оила ва маҳалла бўйича амалга оширилиши лозим бўлган вазифалар белгилаб олинган. Шу асосда вилоятдаги мавжуд 1498 та қабристоннинг 378 таси, 52 та зиёратгоҳнинг 34 таси ободонлаштирилди.\nВилоятда 128 та маҳалла фуқаролар йиғинлари темирйўл йўналиши атрофида ва уларда 2596 та хонадонлар жойлашган. Мазкур хонадонларнинг 317 таси таъмирталаб бўлиб, шу кунга қадар 116 тасида зарур қурилиш-таъмирлаш ишлари амалга оширилди. Темирйўл атрофидаги 45 та кўча ва 39 та объект ободонлаштирилиб, тартибга келтирилди.\nСамарқанд вилоят маҳалла ва оилани қўллаб-қувватлаш бошқармаси.


Ходимнинг ўриндошлик асосида ишлашида иш вақтини табелда қандай расмийлаштирилади? Ходимни хизмат сафарида бўлган кунлари учун ҳисобланган иш хақидан қайтариш тўғрими?\nОлий таълим муассасасида ўриндошлик асосида ишлаётган ходим дарсдан бўш вақтларида ўзининг асосий иш жойидан хизмат сафари билан хорижга чиқиб келган. Дарс жадвалига мувофиқ дарс машғулотларини ўтган. Лекин Узаспо тизимида унга кунлик табелга 1,5 соат киритиш билан иш вақти ҳисоби юритиб келинган.\nРедакция от 27.04.2016\nМеҳнат кодексининг 125-модда 2- қисмида (бундан буён – МК деб юритилади), иш берувчи ҳар бир ходимнинг(асосий иш жойи ёки ўриндош бўлишидан қатъий назар) ҳақиқатда ишлаган иш вақтини, шу жумладан иш вақтидан ташқари ишлаган вақтини ўз вақтида аниқ ҳисобга олиб бориши шарт. Бу талаб табел асосида олиб борилади.\nВазирлар Маҳкамасининг 2012 йил 18 октябрдаги 297-сон Қарори билан тасдиқланган "Ўриндошлик асосида ҳамда бир неча касбда ва лавозимда ишлаш тартиби тўғрисида"ги Низомнинг (бундан буён – Низом деб юритилади) 7-бандида, ўриндошлик асосида ишлашнинг давомийлиги ходимларнинг ушбу тоифаси учун белгиланган иш вақти нормасининг ярмидан ортиқ бўлиши мумкин эмас, деб белгиланган. Демак, ходимга 8-соат асосий иш жойида ва ўриндошликда 4-соатдан ошмаган ҳолда иш вақти белгиланади. Табелда эса, ходимнинг ҳақиқатда ишлаган иш вақти қайд қилинади.\nБундан ташқари, ходим билан ўриндошлик асосида ишлаш учун тузиладиган меҳнат шартномасида Ўзбекистон Республикасининг Меҳнат кодексида белгиланган талаблар билан биргаликда иш вақтининг давомийлиги мажбурий тартибда кўрсатилади (Низомнинг 8 банди).\nШуни асосида, ўриндошлар меҳнатига ҳақ тўлаш меҳнат шартномасига мувофиқ:\nмеҳнатга ҳақ тўлашнинг ишбай шаклида - ҳақиқатда бажарилган иш учун;\nмеҳнатга ҳақ тўлашнинг вақтбай шаклида - ишланган вақтга мутаносиб тарзда амалга оширилади (Низомнинг 11-банди).\nМКнинг 125-моддаси 2-қисмида берилган қоида – ходимнинг маҳнатига ҳақ тўлаш учун асослантирувчи норма хисобланади. Шунинг учун келтирилган масала мазкур норма талабларидан келиб чиқиб, хал қилиниши мақсадга мувофиқдир.\nАкс ҳолда бандликка кўмаклашувчи туман(шаҳар) Марказининг Давлат меҳнат ҳуқуқ инспектори ёки туман прокуратурасига мурожаат қилинса текшириш натижаларига кўра ташкилотнинг мансабдор шахсларига нисбатан тегишли маъмурий чоралар кўрилиши мумкин.


Қорақалпоғистон Республикаси 2021 йилда қайси давлатлар билан кўпроқ савдо қилди? — Review.uz\nИқтисодий тадқиқотлар ва ислоҳотлар маркази томонидан 2021 йилдаги Қорақалпоғистон Республикасининг ташқи савдо айланмаси таҳлил қилинди.\n2021 йилда Қорақалпоғистон Республикасининг умумий ташқи савдо айланмаси қарийб 657,2 млн.долларни ташкил этди ва бу 2020 йилга нисбатан 21,9%га ошди. (Маълумот учун: 2020 йилда ҳудуд ташқи савдо айланмаси 539 млн.долларни ташкил этган).\nҲудуд савдо балансида экспорт ҳажми 418,6 млн.доллар ва импорт ҳажми 238,6 млн.доллар билан ижобий салдо қайд этилди.\n2021 йилда Қорақалпоғистон Республикаси Хитой (23,2%), Россия (18,9%), Туркия (16,4%), Қозоғистон (9,7%), Латвия (5,0%) ва Корея Республикаси (4,7%) билан кўпроқ савдо қилган.\nТаҳлиллар шуни кўрсатдики, 2021 йилда ҳудуд ташқи савдо айланмасининг 62,7%и Нукус шаҳри ҳиссасига тўғри келган. Ташқи савдо айланмасида энг катта улуш билан кейинги ўринларни Мўйноқ (5,7%), Беруний (3,8%), Тўрткўл (3,7%), Тахиатош (3,1%), Элликқалъа (2,9%) туманлари эгаллаган. Нукус (1,0%), Бўзатов (0,5%) ва Тахтакўпир (0,3%) туманларининг улуши эса сезиларли даражада паст бўлган.\nЭкспорт ҳажмида ўсиш суръати қайд этилган\n2021 йилда ҳудуд экспортининг ўсиш суръати ўтган йилга нисбатан 115,4%ни ташкил этди ва экспорт ҳажми 418,6 млн.долларга етди. Экспортнинг қарийб 71,2%и тармоқ корхоналари ҳиссасига ва 28,8%и ҳудудий корхоналар улушига тўғри келган.\nҚорақалпоғистон Республикасидан экспорт қилинадиган товарлар номенклатурасини кимё саноати маҳсулотлари (67,9%), озиқ-овқат маҳсулотлари (11,3%), пахта толаси (2,8%), машина ва ускуналар (1,16%), хизматлар (0,6%), энергия ресурслари (0,3%) ва бошқа товарлар (15,9%) ташкил этган.\nҚорақалпоғистон Республикасининг 2021 йилдаги экспорти таркиби\n2021 йилда электротехника маҳсулотлари, технологик жиҳозлар ва автомобил эҳтиёт қисмлари экспортининг ўсиши ҳисобидан машина ва асбоб-ускуналар экспорти 7,62 бараварга ошди.\nШу билан бирга, 2021 йилда пахта толаси экспорти 1,75 бараварга, кимё саноати маҳсулотлари экспорти 1,12 бараварга, бошқа товарлар экспорти эса 1,36 бараварга ошди.\nЖаҳон мамлакатлари кесимида экспорт ҳажми таҳлили шуни кўрсатди, ҳудуддан экспорт қилинган маҳсулотларнинг асосий истеъмолчилари 108,1 млн.доллар миқдорида экспорт ҳажми билан Хитой (25,8%), Туркия – 93,1 млн.доллар (22,2%), Россия – 82,2 млн.доллар (19,6%), Қозоғистон – 40,1 млн.доллар (9,6%), Латвия – 29,9 млн.доллар (7,1%), Украина – 14,3 млн.доллар (3,4%), Буюк Британия – 9,3 млн.доллар (2,2%) ва Корея Республикаси – 7,6 млн.доллар (1,8%) билан кейинги ўринларни эгаллаган.\nҲудуднинг умумий экспорт ҳажмидаги энг катта улуш Нукус шаҳрига (71,7%) тўғри келди. Нукус шаҳридан МДҲ, Европа, Болтиқбўйи мамлакатларига, Афғонистон, Доминикан Республикаси, Эрон, Туркия ва Хитойга, асосан, 13 турдаги маҳсулотлар, жумладан, озиқ-овқат маҳсулотлари, алкогол ичимликлари, ёғоч маҳсулотлари, ип-калава, кимё саноати маҳсулотлари, пластмасса ва пластмассадан ясалган буюмлар, пахта толаси, мусиқа асбоблари, фармацевтика маҳсулотлари ва тирик ҳайвонлар экспорт қилинган.\nЭкспорт ҳажми бўйича кейинги ўринларни Қонлиқўл (3,9%), Беруний (3,4%), Элликқалъа (3,0%) ва Мўйноқ (2,8%) туманлари эгаллади. Шу билан бирга, Тахтакўпир (0,3%), Қораўзак (0,2%) ва Бўзатов (0,2%) туманлари энг кам улушга эга бўлди.\nИмпорт ҳажмида ҳам ўсиш суръати кузатилди\n2021 йилда ҳудуд импорти 2020 йилга нисбатан 35,3 фоизга ошди ва 238,6 млн.долларни ташкил этди.\nҲудуднинг умумий импорти 44,6%и машина ва ускуналар, 25,0%и кимё саноати товарлари ва озиқ-овқат маҳсулотлари, 7,1%и энергия ресурслари, 4,9%и хизматлар, 1,1%и қора ва рангли металлар ва 17,4%и бошқалар маҳсулотлар ҳиссасига тўғри келди.\nҚорақалпоғистон Республикасининг 2021 йилдаги импорт таркиби\nИмпортнинг сезиларли ўсиши машиналар ва асбоб-ускуналар импорти 1,71 бараварга, хизматлар импорти 1,58 бараварга, энергетика ресурслари импорти 1,44 бараварга, кимё саноати товарлари импорти 1,16 бараварга ошиши билан боғлиқ.\n2021 йилда Қорақалпоғистон Республикасига энг кўп товар ва хизматлар Хитой (18,7%), Россия (17,6%), Қозоғистон (10,0%), Корея Республикаси (9,8%) ва Туркиядан (6,1%) импорт қилинган.\nҚуйида 2021 йилда ҳудуд импортида энг кўп улушга эга асосий савдо ҳамкор мамлакатлар кўрсатилган.\nИмпорт ҳажмининг туманлар (шаҳарлар) бўйича таҳлили шуни кўрсатдики, ҳудуд импортининг энг катта улуши Нукус шаҳри (46,7%), Мўйноқ (11,6%), Тўрткўл (8,2%), Қораўзақ (6,1%), Тахиатош (5,8%) ва Беруний (4,5%) туманларига тўғри келади. Шу билан бирга, ҳудуд импортида Амударё (0,5%), Тахтакўпир (0,4%) ва Шуманай (0,2%) туманларининг улуши кам.\nБўзатов (импорт 7,7 баравар), Қораўзак (3,5 баравар), Хўжайли (3,1 баравар) ва Беруний (2,3 баравар) туманлари импортининг ўсиш суръатларида кескин ўсиш кузатилди. Бу ушбу туманларга машина ва асбоб-ускуналар, ёғоч маҳсулотлари, маиший техника, минерал ўғитлар, озиқ-овқат маҳсулотлари ва тирик ҳайвонлар импортининг кўпайиши ҳисобидан содир бўлган.\nБугун, 09:34 762


Меҳмондорчилик 76 — Dilkashradio.com\nАссалому алайкум хурматли радио тингловчи мухлислар. Сизлар билан яна радио тўлқинлар орқали учрашиб турганимиздан бағоят миннатдормиз. Бугун микрофон қаршисида мен Ғолиббек. Мехмон отангдан улуғ деб айтади доно халқимиз. Келинг хурматли тингловчилар, шу мақолнинг маъносини ўрганишга харакат қилиб кўрамиз. Демак мехмон нимаси билан ўз отамиздан улуғроқ бўлиши керак? Отамиз деганда ўзимизнинг дунёвий отамизни назарда тутганимизни билиб турган бўлсангиз керак.\nБизга маълумки, бошқа халқларда бўлгани каби ўзбекларда хам ота онага бўлган хурмат иззат жуда юқоридир. Хар бир фарзанд ўз отамизни хурматини доимо жойига қўйишга харакат қиламиз. Шундай экан, хонадонимизга ташриф бюрган хар қандай мехмонни хам хурматини жойига қўймоғимиз лозим. Мехмонни ўз отамиздан улуғроқ билиш, демак унга нисбатан янада кучлироқ, қолаверса отага бўлган хурмат иззатдан хам юқорироқ хурмат кўрсатишимизни талаб этади.\nАлбатта келган мехмонни турли ноз неъматлр билан сийлаш одатий хол. Лекин хамма хам мехмонларга нисбатан юқори хурмат кўрсата олармикан? Шундай мехмондорчилик хақида кўп маротаба эшитганмиз. Айтайлик бир оиланинг эркак тарафидан кимдир мехмон бўлиб келса, аёл киши унчалик ёқтирмаслиги мумкин, лекин аксинча аёл тарафидан кимдир мехмон бўлиб келсачи? Ўз ўрнида эркак кишидан хам худди шу жавобни кутиш мумкин.\nОрада эса келган мехмон бироз хижолатда қолиши аниқ. Азиз радио тингловчи мухлислар. Биз Художўй инсон бўла туриб юқорида айтиб ўтганимиздек йўл тута олмаймиз. Сабаби, Раббимиз сиз билан бизни иккиюзламачиликка эмас, аксинча хақиқий инсонийликка чақиради. Албатта юқорида айтиб ўтган фикрларимизни юз фоиз шундай деб такидламоқчи эмасмиз. Бундай холатлар жуда камдан кам учрайди. Лекин бор нарсани йўқ деб айта олмаймиз-ку. Ўйлаймизки хар бир инсон ўзини ким эканлигини биздан кўра яхшироқ фаҳмлайди.\nШу билан бирга келган хар қандай мехмонларга нисбатан сал бўлса жонини хам фидо қиладиган инсонлар минглаб топилади. Албатта Муқаддас Китоб бўлмиш Инжилда мехмондорчиликка оид айрим боблар мавжуд. У жойда доимо мехмонларга энг яхши хизмат кўрсатилиши такидланади. Биргина мисол келтириб ўтайлик. Иброхим бобомиз фаришталарни мехмон қилган пайтда, Соро қўлидан келганича йилиб югуриб хизмат қилади.\nХатто бизнинг халқимизда учраб турганидек, ташриф бюрган азиз мехмонларга мол сўйилиб, ширин таомлар хам таёрлаганлиги хаммамизга маълум. Шундай экан азизлар, Худованддан барака олиш учун Худованд юборган азиз инсонларга нисбатан эътиборли бўлмоғимиз ва уларни яхши мехмон қилиб яна ўз йўлларида давом этишларини таъминламоғимиз керак. Азиз радио тингловчи, ибодат орқали Худованддан мехмон кутиш сирларини, хамда мехмонларга нисбатан сабрли бўлишимизни сўрайлик. Хонадонингизга тинчлик, уйингизга қут барака тилаган холда сиз азиз радио тингловчилар билан хайрлашамиз. Хайр саломат бўлинглар.